Oerlis:Rie

At wy no net mear sizze dat der mear as 200 plakken binnen dy't Ried hjitte, hoe moatte wy dy ynformaasje dan opnimme? Meitsje wie in side Riedertreffen oan, of Riedertref / Riedkomst? Perslot tilt it yn Dútslân, Franryk, Switserlân ensaf fan de Ried-s. It is fansels simpelwei "Wetter" of "Stream" of soks. Mysha (oerlis) 24 mai 2023, 09.54 (CEST)

Ja, ik hie dat sekuer út 'e LC oernommen, mar no't ik it nochris lies, liek 247 plakken my raar ta. Ik tink dat der by de LC in typflater yn slûpt is dat de 2 der foarwei moat. 47 liket my folle oannimliker. Mar ik haw dus gewoan mar even dy hiele sin fuorthelle, dan is it yn elts gefal klear. Wat dat Riedertreffen oangiet, dat stiet dêr by Rie neffens my goed teplak. It liket my net sinfol om dêr in aparte side fan te meitsjen. Ieneach fan 'e Esk (oerlis) 24 mai 2023, 20.45 (CEST)

:Jo hawwe it idee dat in mêd oer Riedtreffen goed te plak is op de side Rie? Mysha (oerlis) 26 mai 2023, 09.19 (CEST)


Oerlis:Stasjon De Haach Leane fan NOI

Goeie. Ikke wer.  ....binne de loketten en de yngong nei de tunnel.? Drewes (oerlis) 25 mai 2023, 17.08 (CEST)

oeps, dêr is it wurd "Under" fuortfallen. sil it ferbetterje. Tank foar jo warskôging. FreyaSport (oerlis) 25 mai 2023, 17.21 (CEST)

https://fy.wikipedia.org/wiki/Oerlis:Stasjon De Haach Leane fan NOI


Oerlis:Leonid Brezjnev

No hawwe wy: "mar hy wie mear bekend as folkskommissaris foar de partij". Wat moat dat sizze? Mysha (oerlis) 26 mai 2023, 11.35 (CEST)


Oerlis:Stasjon Abcoude

Goeie. Wat west hat moat yn de doetiid skreaun wurde. Drewes (oerlis) 27 mai 2023, 16.10 (CEST)

Miende dat it al yn doetiid stie, mar der is my hjir en dêr dochs wat ûntkaam. FreyaSport (oerlis) 27 mai 2023, 16.18 (CEST)


Oerlis:Erik Seerden

Ek Peter Rinia, Sake Saakstra, Tunno Schurer, Gert-Anne van der Bos, Daniël Iseger, Pieter B. Rijpma, Rients D. Yntema en grif wol mear wûnen ek trije kear op rige. Of wurdt hjir bedoeld dat der trije kear yn deselde gearstalling wûn is? 31.161.145.48 28 mai 2023, 11.10 (CEST)

Ik tink dat der bedoeld wurdt dat fan itselde partoer alle trije leden yn trije opienfolgjende jierren in kear kening waarden. Ieneach fan 'e Esk (oerlis) 28 mai 2023, 17.36 (CEST)


Oerlis:Koartehimmen

Der wurdt yn it lemma oer Koartehimmen al in hiel skoft frege om in boarne oer it lângoed Steenbergen. Ek by it Nederlânsktalige lemma is oant no ta om 'e nocht om boarnen frege (ik tink trouwens dat it Fryske lemma dêrfan in oersetting is). Wol koe ik wat fan in busûndernimming fine, mar dy ynformaasje is streekrjocht fan Wikipedia helle. Ik ha dêrom fierder ynternet ôfpluze, mar der is fierder neat oer in lângoed Steenbergen te finen. Ek yn 'e ynhâldsopjefte fan it boek Geschiedenis van Smallingerland (Van Schaik en Spahr van der Hoek) ûntbrekt it lângoed, wylst dêr wol wat stean moatten hie as dat lângoed der ea west hat. Yn 1718 stiet op in Schotanuskaart 'Steenbuir' (Steenbuurt). Yn 1664 wie it 'Steenb.' (mooglik Steenbuyren > Stienbuorren; sjoch https://www.molendatabase.org/molendb.php?step=details&nummer=7951). Der stie doe in standermûne. Op de Eekhoff-kaart stiet dan healwei de 19e iuw de namme Steenbergen: https://www.frieslandopdekaart.nl/kaarten/zoeken/?zoeken_op_plaats=482&zoeken_op_periode=&zoeken_op_text=. Doe miskien ferkeard oernommen? Hoe dan ek, in lângoed hat in skiednis. Neffens it lemma waard it bûten fan it lângoed begjin 20e iuw ôfbrutsen. Dat is gjin iuwen lyn. Ek doarpsskriuwer Jochum Hoekstra neamt mei gjin wurd it lângoed op de doarpsside fan Koartehimmen, wylst yn sa'n lytse mienskip sa'n lângoed in grutte rol yn 'e doarpsskiednis spile hawwe moat. Ik ha dêrom hiele grutte twifels oer de tekst en stel foar om de ynformaasje oer it lângoed hielendal te ferwiderjen. De ynformaasje oer it bosk kin fansels gewoan stean bliuwe. RomkeHoekstra (oerlis) 30 mai 2023, 13.07 (CEST)

By sokke grutte twifel bin ik foarstanner fan fuortheljen.

en dan daalks ek de Bron? berjocht op de NL wikipedy oanpasse yn in Twijfel-gedeelte berjocht mei boppesteande útlis op de oerlis side. FreyaSport (oerlis) 30 mai 2023, 13.52 (CEST)

: Jo hawwe der blykber goed genôch om socht. Ik haw wurdearring foar de tiid en muoite dy't jo dêr yn stekke (trouwens net allinne wat dit oangiet, mar foar alle doarpssiden dy't jo ûnder hannen nimme). Ik bin it iens mei jo riddenearring. Helje mar fuort. Ieneach fan 'e Esk (oerlis) 30 mai 2023, 14.03 (CEST)

Ja, as der neat oer te finen is dan kin it better fuort. Sa't it skynt hat Swarte Kees it hjir taheakke. Wêr't hy it wei hie, mei Joast witte. Kneppelfreed (oerlis) 30 mai 2023, 17.48 (CEST)

:Ik ha it weihelle. Kneppelfreed: Ik tink dat Swarte Kees it gewoan fan it Nederlânske stik oernommen hat want dêr stiet itselde. Ieneach fan 'e Esk: Tanke foar jo aardige wurden. --RomkeHoekstra (oerlis) 30 mai 2023, 20.50 (CEST)

::@RomkeHoekstra, okee, dus dan wêr't nl it wie hat is de fraach dus. We moatte wolris omtinke om net samar dingen út de Nederlânske lemma oer Fryske plakken oer te nimmen sûnder nei te checken. Ik rûn dêr hjir tsjinoan. It giet da benammen oer de skiednis/namme-komôf. Der is in meidogger dêre , Dagdeel, dy't no ûnder de namme DagneyGirl wurket, dy't it net sa heech op it Frysk stean hat, in soad siden oer Fryske plakken bedoarn. En ik fyn dat oer it algemien op nl it Frysk, Friezen en Fryslân somtiden wat delbêde wurdt, want se ferpoffe it de Fryske offisjele nammen te brûken. Kneppelfreed (oerlis) 31 mai 2023, 08.58 (CEST)

:::Jo ha gelyk dat wy net samar ynformaasje oer Fryske plakken út Nederlânske lemma's oernimme moatte. Njonken de redenen dy't jo neame is ek dêr de ynformaasje somtiden net mear by de tiid, al wurdt dy dêr yn 'e regel wat better byholden as by ús. Wy binne hjir no ienris minmachtich en dan driget soks hiel gau. Dêrom wie ik ek sa bliid dat jo dat mei de ynwennertallen regele ha, want dat sparret ús in soad wurk út om it by te hâlden. Ik begryp yntusken wol dat Swarte Kees him der bytiden al te gau fan ôfmakke troch de ynformaasje oer Fryske plakken mei ham en gram fan Nederlânsktalige lemma's oer te nimmen (en as er al in Fryske boarne hie, typte er dêr hiele stikken út oer sûnder boarnefermelding, lykas bliken dien hat by de doarpen fan Ljouwerteradiel. By hast elts Frysk plak kom ik boppedat tsjin dat der gjin ien boarne neamd wurdt). Foar safier it om Fryske saken giet, kinne wy it bêste safolle mooglik ús eigen boarnen brûke (Fryske media en boeken, Fryske oerheid). Mar it is wol sa dat dy boarnen der ek net altiten binne, dat ja, wy moatte mar roeie mei de riemen dy't wy ha. RomkeHoekstra (oerlis) 31 mai 2023, 10.28 (CEST)

::::@Kneppelfreed Die DagneyGirl/Dagdeel is ferliene jier foar ûnbepaalde tiid blokkearre. FreyaSport (oerlis) 31 mai 2023, 12.42 (CEST)


Oerlis:Stasjon Bunnik

Goeie. It oarspronklike spoarweistasjon fan Bunnik waard iepene yn 1884, yn 1901 krige it stasjon in stasjonsgebou, in lyts stasjonsgebouke njonken in loket mei kantoarke hie it asymmetryske gebouke twa wachtromten. It stasjon waard sletten yn 1938, mar waard yn 1972 weriepene, sa'n 800 meter westliker fan it oarspronklike plak. It gebou waard al yn 1958 ôfbrutsen, en der kaam by de weriepening gjin nij gebou foar yn it plak. It stasjon krige in abry, in iepen fytsestalling mei fytsklûzen, in pear parkearplakken. Yn 2016 binne der twa liften by it stasjon boud om it stasjon tagonklik te meitsjen foar reizgers mei in rolstoel. Sorry, mar dit is in broddelboel. Drewes (oerlis) 30 mai 2023, 21.39 (CEST)

Yn 1958 ôfbrútsen. sil de sin oer it ôfbrekken in eintsje ferhúzje sadat it foar it nije stasjon sûnder stasjonsgebou stiet, en net tusken it nije stasjon yn. FreyaSport (oerlis) 31 mai 2023, 12.00 (CEST)


Oerlis:Aldeholtpea

Goeie, @RomkeHoekstra, soene jo noch eefkes nei de koördinaten op de posysjekaart sjen kinne, want neffens my wurdt de ferkearde lokaasje oenjûn. Kneppelfreed (oerlis) 1 jun 2023, 21.03 (CEST)

Dien hear!--RomkeHoekstra (oerlis) 1 jun 2023, 21.39 (CEST)


Goeiejûn, @Kneppelfreed, @Ieneach fan 'e Esk, kop1 stiet twa kear yn dizze ynfoboks.
FreyaSport (oerlis) 2 jun 2023, 18.05 (CEST)

@FreyaSport, it moat no goed wêze. Kneppelfreed (oerlis) 2 jun 2023, 19.42 (CEST)

:Ja it is no oplost, de Flagge fan de Betuwe is sichtber wurden. Tige tank. FreyaSport (oerlis) 2 jun 2023, 19.46 (CEST)

:: Sorry foar it ûngemak. No sjoch ik it altyd sà goed nei (miende ik), mar likegoed kin je noch wat ûnnoazels ûntkomme. Ieneach fan 'e Esk (oerlis) 2 jun 2023, 21.05 (CEST)

https://fy.wikipedia.org/wiki/Berjocht oerlis:Universele ynfoboks gebiet


Oerlis:Aldewetter

Ik stel út om de plaknamme te feroarjen yn it offisjele Oudewater. Ik wit net mear oft der yndertiid oer Aldewetter stimd is, mar wat de útkomst ek wie, Aldewetter soe ik mei ôfweve wolle. Drewes (oerlis) 5 jun 2023, 19.39 (CEST)


Oerlis:Rescued (liet fan Foo Fighters)

Rescued (single is net al te lang lyn útbrocht in part fan de ynformaasje is dertroch noch net alhiel folslein as krekt). Drewes (oerlis) 7 jun 2023, 16.19 (CEST)

https://fy.wikipedia.org/wiki/Oerlis:Rescued (liet fan Foo Fighters)


Oerlis:De Nes (Skylge)

Is der immen dy't hjir mear fan ôf wit.
As ik google riedplachtsje fyn ik neat, oer eat op Skylge mei de namme "De Nes", mar as ik Google maps riedplachtsje dan fyn ik al in paadsje by de seedyk del mei de namme "Nesweg".
FreyaSport (oerlis) 13 jun 2023, 14.14 (CEST)

Ik haw der bysetten wat hja my fan it Behouden Huys mear sizze koenen, mar wat at it no krekt west hat... Ik kin my yntinke dat it ea in nes it Waad op west hat, mar dat hat it dan net west yn kartografyske tiden west. Mysha (oerlis)


Meidogger oerlis:Gieters

Beste Gieters, ter informatie: mocht het resultaat van dit dit cu-verzoek positief blijken te zijn, dan gaat het voor de zoveelste keer weer deze kant op. Met vriendelijke groet, Wutsje 17 jun 2023, 03.55 (CEST)

Aanvulling: en ja hoor. Ik zal niet de moeite nemen u hier te blokkeren, een global lock is in aantocht, zie https://w.wiki/6qn2 (en ook https://w.wiki/6qn3). Wutsje 17 jun 2023, 18.31 (CEST)


Meidogger oerlis:Multituberculata

Stop your Translation request Spamm WikiBayer (oerlis) 25 jun 2023, 10.36 (CEST)


Oerlis:Frana

Mar beste minsken, as asega, skelte en frana ien ien dokumint foarkomme kin de Frana net de skelta wêze. It liket my dat dit in gefal van erudyt analfabetisme is. Ik foun bij Gerhard Köbler: it wurd net wol de klankferskouwing fan a nei e it wurt FREHNE. it is der in feint knecht, hulp fan in heuger plaetste. Sa as biskop deken ensafurt hinne. Sjoch Dit Middeldutsk Wurdeboek op Ynternet. Sjoch ek J.Post: EEn Mythe Ontmanteld   2A02:A444:43D0:1:65F7:3497:3A77:6996 25 jun 2023, 13.08 (CEST)


Oerlis:Spangea

Lykas jim witte besykje ik safolle mooglik de ynhâld fan de Fryske doarpen te fernijen. Ik rin dêrby faak tsjin saken oan dy't net (mear) sa binne en dy feroarje ik meast sûnder oerlis. Strjitten en iepenbier ferfier set ik by inoar ûnder ynfrastruktuer, mar kontrolearje of dy gegevens noch aktueel binne doch ik net. Dat lêste wurdt my tefolle wurk en jo wolle der ek wer in kear fan ôf. Mar no yn it gefal fan Spangea woe 'k dochs eefkes sjen hoe of wat. Ik reizgje nea mei it iepenbier ferfier, mar Connexxion en Qbuzz ride neffens my net mear yn Fryslân. Dus ha ik eefkes oan it strunen west en dan docht bliken dat al it Fryske iepenbier busferfier yn hannen fan Arriva is. Njonken de bedriuwen sels feroaret der ek gauris wat mei de tsjinstregeling. Yn it gefal fan Spangea komt dêr hjoed-de-dei allinne noch in buertbus fan Arriva. Om't de ynformaasje oer it iepenbier ferfier nei in skoft tige ûnbetrouber en (neffens my) nearne byholden wurdt, wol ik jimme útstelle om it stikje iepenbier ferfier oeral te wisken (of der moat immen wêze om dat allegear nei te plúzjen en oan te passen). RomkeHoekstra (oerlis) 3 jul 2023, 09.54 (CEST)

Dat liket my in goed idee, Romke. Ik wiskje sels by gruttere plakken faak it lemma "boargemaster" yn 'e ynfoboks, want dat is krekt sokssawat: it feroaret om it hoartsje en it wurdt nea byholden. As je beslist witte wolle wa't op in stuit de boargemaster fan Los Angeles is, dan kinne jo dat maklik genôch fine op 'e Ingelske Wikipedy, dêr't se de minsken derfoar hawwe om soks by de tiid te hâlden. Wat my oangiet, meie jo dêrom dit spul der oeral wol útsmite. De Wikipedy is gjin busboekje en as men it dêr al foar brûke wol, komt men, sa't jo sjen litte, ek nochris bedragen út om't de ynfo al jierren efter de tiid is. Fuort dermei. Ieneach fan 'e Esk (oerlis) 3 jul 2023, 11.50 (CEST)

:@RomkeHoekstra@Ieneach fan 'e Esk Connexion, dat is al hiel lang lyn, Qbuzz hat de konsesje foar Grinslân en Drinte, Qbuzz komt benammen yn súd-eastlike plakken fan Fryslân. Yn Fryslân is it Arriva dy't de konsesje had fan it iepenbier ferfier, en dy hat benammen sûnt 2019 mar earder ek al, fink wat buslinen skrast. FreyaSport (oerlis) 3 jul 2023, 11.59 (CEST)


Oerlis:Sompe

Goeie @Ieneach fan 'e Esk, wat is de reden foar it omneamen? Faaks haw ik wat mist? Ik fyn sompe frysker as moeras. Gr. Kneppelfreed (oerlis) 7 jul 2023, 18.57 (CEST)

Goeie. Frysker yn 'e sin dat it minder op it Nederlânsk liket wol, mar ik fyn it lang sa gongber net as moeras. Ik tink dat der in hiel soad Friezen binne dy't net iens witte wat in sompe is. Wêrom it dan net gewoan moeras neame; dat is ek in geef Frysk wurd en dat ken eltsenien. Ik fermoedzje dat der foar sompe keazen is om't dat fierder fan it Nederlânsk ôf stiet, dus by wize fan ôfsetten tsjin it Nederlânsk. Dêr haw ik net safolle mei. It liek my de baas om it bekendste wurd mar as titel te brûken. En doe haw ik dat ek yn 'e tekst set om't ik wat apart fûn as der hieltyd fan "sompe" skreaun waard as de titel "moeras" wie. Fierders haw ik trouwens hielendal neat tsjin it wurd sompe, hear. Ieneach fan 'e Esk (oerlis) 7 jul 2023, 19.45 (CEST)

:@Ieneach fan 'e Esk, nee net yn 'e sin dat it fierder fan it Nederlânsk ôf stiet, want it Nederlânsk hat ek zomp/zompig. Ik fyn sompe in moai Frysk wurd. Ja ik bin it mei jo iens dat moeras yn 'e sprektaal gongberder is, mar dat in hiel soad Friezen net witte wat in sompe is liket my wol wat sterk. Ik haw wol genôch minsken sompe/sompich sizzen heard, mar ik wenje al mear as 20 jier net mear yn Fryslân, dus faaks binne der no minder minsken dy't sompe sizze. Sels brûk ik beide wol. Mar om my hie it moai sompe bliuwe kind. Kneppelfreed (oerlis) 7 jul 2023, 23.07 (CEST)

:: Hmm. No, miskien bin ik wol mis. Dan set ik it wol werom. Safolle makket it my no ek wer net út. Ieneach fan 'e Esk (oerlis) 7 jul 2023, 23.14 (CEST)


Oerlis:Pyter Jentsjes Rollema

Rollema kin net in 1848 stoarn wêze. Muijz (oerlis) Muijz (oerlis) 9 jul 2023, 14.55 (CEST)

"Yn 1845 jout er syn funksje oer." (???) Hy koe net, hy wie dea. Muijz (oerlis) 9 jul 2023, 17.23 (CEST)


Oerlis:Gersleat

Ik sit wat mei Gersleat-Polder: neffens de kaart op Google falt it yn 'e himrik fan Gersleat en ik rekkenje dêrom Gersleat-Polder ta Gersleat. It plak hat ek in wyt komboerd, in boerd dus fan in buorskip. Dochs wurdt der op it Nederlânsktalige artikel skreaun dat de gemeente it as doarp beskôget. Hja ha yn Gersleat-Polder krekt in nij doarpshûs krige dêr't ek de fuotbalklub Gersleat fuotballet, ik gean der fan út dat dat it doarpshûs fan Gersleat is. As immen tinkt dat it oars is, wolle jimme dan eefkes lûd jaan? RomkeHoekstra (oerlis) 13 jul 2023, 22.08 (CEST)

Goeie @RomkeHoekstra, ja it is wol wat in yngewikkeld rommeltsje dêr. Neffens hjir en hjir is it yndie in selsstannich doarp. It hat wite kombuorden om't it doarp gjin offisjele beboude kom hat. Kneppelfreed (oerlis) 13 jul 2023, 22.34 (CEST)

Ik woe wol dat ik jo helpe koe, mar ik bin dêr hielendal net bekend. Op 'e kaart liket Gersleat mar in skytplakje, dat it wol my net oan dat se dêr twa doarpshuzen hawwe. Jo riddenearring liket my dêrom logysk ta. Wat dy wite kombuorden oangeane, dy hearre yndie in buorskip oan te jaan, mar ik wit dat yn it ferline de gemeente It Bilt Nij-Altena ek al as doarp behannele foar't it blauwe kombuorden krige, dus dat komt faker foar. Ieneach fan 'e Esk (oerlis) 13 jul 2023, 22.35 (CEST)


Oerlis:Charkov

Dizze side waard niiskrekt troch in bûtensteander mei in meidoggersnamme yn Syrillysk skrift omneamd fan Charkov nei Charkiv. Dat fûn ik net sa fatsoenlik. Ik bedoel, ik gean ek net nei de Oekraynske Wikipedy en begjin dêr siden om te neamen. Soks kinne je earst wolris oerlizze, tinkt my. Dat ik haw it earst mar ris weromset. Wat fine jimme? Moat dizze side omneamd wurde ta Charkiv? Of moat it sa bliuwe sa't it is? Iksels, sis ik der daliks mar by, haw eins gjin foarkar foar ien fan beide foarmen. Charkov is Russysk, mar miskien wat bekender, wylst Charkiv Oekraynsk en offisjeel is. Ieneach fan 'e Esk (oerlis) 16 jul 2023, 18.00 (CEST)

Charkiv op 1, Charkov op 2. Drewes (oerlis) 16 jul 2023, 18.34 (CEST)

:Ik fyn alliteraasje sa wie sa in dreech ferhaal. Dat ik hâld my bûten dizze diskusje. FreyaSport (oerlis) 16 jul 2023, 20.54 (CEST)

::Ik fyn it ek ûnfatsoenlik om by in oar yn 'e nammen om te griemen. It is spitich dat it omneamen sûnder oerlis gien is en persoanlik fyn ik dat wy sokke aksjes net beleane moatte. Charkov is boppedat by ús ynboargere, dus dat pleit net foar Charkiv (ek al is it ferskil mar ien letter). Dêrnjonken rûkt dit wat nei de diskusje oer "Oekraïne en De Oekraïne" (ek in diskusje dy't dêr wei komt en fan oare talen in oanpassing easket). Wat as aansens in Russysktalige Oekraïner in Frysk lemma oer Voldymyr oanpast yn Volodimir? Of - ik oerdriuw no mar wat - in Grinslanner De Grinzer Pein feroare yn Opende. Om koart te kriemen: wy bepale hjir sels wol as wy wat omneame wolle en om sokke aksjes te ûntmoedigjen soe ik de boel ynearsten litte sa't dy no is. --RomkeHoekstra (oerlis) 16 jul 2023, 21.42 (CEST)

:::Ik slút my by @RomkeHoekstra oan. Dit slút oan by de oangeande diskuskjes wat fierder by ús ynboargere is, lykas by Oekraïne/De Oekraïne en Allahabad/Praygraj. Ik tink ek dat Charkov it meast ynboargere is en dus bin ik ek foar Charkov, dêr't fierders by neamd wurde kin dat Charkiv de Oekraynske namme is, itjinge al it gefal wie. Kneppelfreed (oerlis) 17 jul 2023, 01.06 (CEST)

::::As ik boppesteande reäksjes even ferienfâldigje mei, tel ik twa stimmen foar Charkov, ien stim foar Charkiv en twa ûnthâldings. Dan litte we it earst sa't it is. Ieneach fan 'e Esk (oerlis) 17 jul 2023, 01.39 (CEST)

:::::Dit giet al in tiidsje sa, ek op oare projekten, sjoch hjir. Ik haw ek it mier oan pov pushers en ek om my bliuwt it Charkov, mar wichtiger is fansels: wat sizze Frysktalige boarnen? Dat is noch net sa ienfâldich te sizzen, mar by de Omrop is de stân op dit stuit Charkov 9 - Charkiv 4. Wutsje 17 jul 2023, 03.13 (CEST)

:::::: Tankjowol foar jo bydrage oan dizze diskusje. De ynfo oer it gebrûk fan 'e nammen troch de Omrop sterket ús, sa liket my, yn ús beslút om it foarearst mar by Charkov te hâlden. Ieneach fan 'e Esk (oerlis) 17 jul 2023, 11.50 (CEST)


Oerlis:Mirzə Fətəli Axundov

Goeie. Ik lit dy kategoryen mei leafde oan jo oer. Wat fine jo fan de stavering fan de namme, zo vraag ik u af? Drewes (oerlis) 21 jul 2023, 18.34 (CEST)

Dy kategoryen wol ik wol even nei sjen. De stavering fan 'e namme is sa't it yn it Azerbeidzjaansk skreaun wurdt, no? Se brûke dêr it Latynske alfabet en dan fyn ik dat je dêr fierders net yn omgrieme moatte. Om't de letter ə by ús net op it toetseboerd sit, kinne we wol even wat oare skriuwwizen trochwize sadat dizze man by in sykopdracht weromfûn wurde kin. Sil ik wol even oer gear. Ieneach fan 'e Esk (oerlis) 21 jul 2023, 19.37 (CEST)


Kategory oerlis:Ferdrach út 1536

Hoi, @Ieneach fan 'e Esk, ik sjoch dat jo de ferskate kategoryen keppele hawwe oan oare talen. Tige tank dêrfoar. Bygelyks nl of en hawwe dy kategoryen net. Dizze kategoryside waard keppele mei de Oksitaansktalige, mar hoe kinne je soks fine. Gr. Kneppelfreed (oerlis) 23 jul 2023, 22.56 (CEST)

Goeie. Ja, ik bin gewoan nei Wikidata gien en haw dêr yn it sykfinster "Category:1536 treaties" yntypt. Dan moatte je fansels yn 't foar wol witte wat de standert Ingelske namme fan sokke kategoryen is, want oars is it dêr ek net te finen. Iksels sjoch geregeld earst even nei in oare side hjir op fy:, bgl. :Kategory:Ferdrach út 2001 (want wat resinter, wat mear keppelings, is ornaris de regel), en dêr kinne je dan de Ingelske namme "Category:2001 treaties" by de keppelings fine. Dan witte je dus wêr't je op Wikidata nei sykje moatte. Ieneach fan 'e Esk (oerlis) 23 jul 2023, 23.08 (CEST)

:@Ieneach fan 'e Esk, tige tank foar jo útlis. Ik bin al wer in stik wizer wurden. Gr. Kneppelfreed (oerlis) 24 jul 2023, 00.26 (CEST)

:: Wat dêr't je om tinke moatte: by Wikidata moatte jo apart ynlogge. Dus as jo op Wikipedia ynlogd binne, binne jo dat op Wikidata frjemd genôch noch net. Ferjit ik sels ek wolris. Ieneach fan 'e Esk (oerlis) 24 jul 2023, 12.05 (CEST)

:::@Ieneach fan 'e Esk, tige tank dat jo my dêr even op wize. Ja dêr hie ik oars net om tocht. Kneppelfreed (oerlis) 25 jul 2023, 05.53 (CEST)

https://fy.wikipedia.org/wiki/Kategory oerlis:Ferdrach út 1536


Oerlis:Elisabeth Helena Korvezee

Goeie. Dizze frou fertsjinnet yndie in artikel yn de Wikipedy, mar it stik moat better. Soe dat noch wat wurde foar de Kryst? Drewes (oerlis) 27 jul 2023, 19.08 (CEST)


....dy't ferneamd is nei de Elysyske Fjilden. Krekt foar de oanskomst fan de manlju. Pardon? Drewes (oerlis) 28 jul 2023, 19.43 (CEST)

Bedoel dat de start krekt foar de oankomst fan de manlju wie, miskien moat ik de folgoarder fan de sinnen wat oanpasse. FreyaSport (oerlis) 28 jul 2023, 20.17 (CEST)

https://fy.wikipedia.org/wiki/Oerlis:Omgong fan Frankryk foar froulju 2022


Oerlis:Alde Riid

Kloppet dit wol? De 'Ouwe Rij' is in eardere 'slenk', dat (neffens it Frysk Wurdboek) yn it Frysk ryd, riid, slinge of rie(d) is. Soe it dan net Alde Riid of soksawat wêze moatte? RomkeHoekstra (oerlis) 29 jul 2023, 12.13 (CEST)

De Bosatlas van Friesland hat as alternative Nederlânske namme Oude Rijd, dat Alde Riid of soksawat liket logysk. Soe it wêze kinne dat de pleatslike befolking de feart 'Aldrij' neamd? Drewes (oerlis) 29 jul 2023, 16.44 (CEST)

:Yn it Biltsk (en dus lokaal) is it "Ouwe Rij" (dat is neffens my ek de offisjele namme). Wat neffens my net kin is dat wy it Fryske wurd "Ald" oan it Biltske wurd "rij" plakke. Ik bin foarstanner foar it brûken fan in Fryske fariant. Dus Alde Riid, Alde Ryd of Alde Rie(d). --RomkeHoekstra (oerlis) 29 jul 2023, 22.20 (CEST)

::: Ha jim der ek noch wat ta te foegjen? Oars neam ik dit om.--RomkeHoekstra (oerlis) 31 jul 2023, 11.37 (CEST)

:::De Fryske ferzje Alde Riid earst en dan de offisjele Bildske ferzje Ouwe Rij' FreyaSport (oerlis) 31 jul 2023, 11.46 (CEST)

:::: Ik bin it mei jo riddenearring iens. Neam mar om. Ieneach fan 'e Esk (oerlis) 31 jul 2023, 21.03 (CEST)

Ik bedoelde eins de Frysktalige befolking yn dy krite. Drewes (oerlis) 31 jul 2023, 17.11 (CEST)

:::::Tank allegear foar jim bydrage. Ik ha de side omneamd.--RomkeHoekstra (oerlis) 31 jul 2023, 21.57 (CEST)

::::::Okee, it is al útiten, dus hoech ik dêr neat oan ta te foegjen. Kneppelfreed (oerlis) 1 aug 2023, 01.16 (CEST)


Oerlis:Katedraal fan Wells

Goeie, @RomkeHoekstra, om de krekte regio foar koôrdinaten yn it Feriene Keninkryk te brûken, moatte jo, sa as bygelyks de siden yn it greefskip Somerset GB-SOM brûke, lykas hjir. Kneppelfreed (oerlis) 3 aug 2023, 19.59 (CEST)

Ik wie der sels al achter kommen en suver krekt oan de gong om it by Wells oan te passen. Mar tanke!--RomkeHoekstra (oerlis) 3 aug 2023, 20.04 (CEST)

:Bêst genôch. Kneppelfreed (oerlis) 3 aug 2023, 23.49 (CEST)


Oerlis:Moardnerij fan Oradour-sur-Glane

@RomkeHoekstra: Ik begryp eins net wat jo tsjin it wurd "bloedbad" hawwe, dat neffens my in folle gongberder beneaming is foar sokke foarfallen.

Ieneach fan 'e Esk Ik ha jo fraach hjir mar hinne ferhûze, want dit is in gaadliker plak om antwurd te jaan en foar it gefal oaren hjir ek fragen oer ha. It net brûken fan in wurd bestjut fansels net automatysk dat immen dêr wat op tsjin hawwe moat. Ik ha no in pear kear oer sokke ûnderwerpen skrean en ha de earste kear de oersetting fan bloedbad yn it wurdboek opsocht (Frysk Wurdboek, 8e printinge 1999, 90 6066 441 8 / UGI 730). Dat die ik om 't my it wurd bloedbad (en dan fral dat lêste stikje bad) net sa Frysk talike. En ik fûn yn it wurdboek dêr trije wurden: moardnerij, moardpartij en moarderij. It wurd bloedbad stie der net by en dêrom ha ik ien fan de trije wurden pakt. Dêr is fierder fan gjin ien kommentaar op kommen, ek net by de soartgelikense lemma's dy't folgen, dus bleau ik dat wurd brûken foar sokke moardpartijen. Foar safier dus de kar foar moardnerij.

MAR: no't ik der troch jo fraach fierder oer begjin nei te tinken, fyn ik it wurd moard of moardnerij hjir eins hiel goed fan tapassing, sa net better. Want it mei sin en planmjittich deadzjen fan ûnskuldige minsken lykas hjir barde falt sûnder mis yn de kategory moard. En fansels wie it moardzjen yn Oradour-sur-Glane ek in bloedbad. Mar is in bloedbad yn de letterlike betsjutting (lykas de Nederlânske wiki en Frysk wiki dat sa ha wolle) wol altiten it gefolch fan moard op in stikmannich persoanen tagelyk? Seit in bloedbad net folle mear oer de sitewaasje dat in soad minsken omkommen binne, wêrby it motyf dochs wat mear yn 'e midden bliuwt? Dat motyf kìn moard wêze, mar as it foaropsteld plan om minsken te deadzjen ûntbrekt is it gjin moard mear. Om it konkreet te meitsjen: by in Nederlânsk bombardemint yn Hawija (Irak) kamen 70 boargers om, om't de piloaten tochten dat hja it haadkertier fan IS oanfoelen. It gefolch fan it fersin - 70 deade boargers - kin as in bloedbad omskreaun wurde. Mar it wie gjin moard yn de sin om dy minsken mei sin te deadzjen. Der is neffens my dus in lyts, mar wol belangryk ferskil tusken moardnerij en bloedbad. Wylst moardnerij of in moardpartij altiten op in bloedbad útrint, hoecht in bloedbad net altiten in gefolch te wêzen fan moard. Miskien sjoch ik wat oer de holle, mar dan hear ik dat hjir graach.
RomkeHoekstra (oerlis) 7 aug 2023, 09.41 (CEST)

Prima om dat hjir even te besprekken. It wie in losse opmerking dy't ik der ympulsyf even útsmiet. Ik haw der net iens by stilstien dat sa'n normaal wurd net yn it Frysk wurdboek stean soe, mar nei oanlieding fan jo skriuwen hjirre bin ik de wurdboeken ris even neirûn. Yn it Ned.-Frysk oersetwurdboek fan Visser is it (ta myn ferheardens) krekt sa't jo sizze. Yn it Frysk-Ned. oersetwurdboek fan Zantema stiet it ek net, mar it wurddiel "bad", dat jo net Frysk taklinkt, stiet dêr wol yn as "bad" mar ek yn gearstallings as "badfeint", "badgast", "badpak", enfh. Yn it Frysk Hânwurdboek (s. 194) wurdt "bloedbad" dan wer wol neamd as in gewoan Frysk wurd, sûnder de H dy't se dêr oan ynboargere hollanismen tafoegje. Dus it is yn elts gefal wol in geef Frysk wurd. Mar ik snap no jo wifeling om it te brûken. It is ek al healwiis dat soks by de Fryske Akademy fan wurdboek ta wurdboek ferskilt.

Wat jo fierders op 't aljemint bringe oer it ferskil tusken "bloedbad" en "moardnerij" is my wat te semantysk. Ik bin it mei jo iens dat "moarnerij" foar soksoarte oarlochsmisdieden deskriptiver is. Mar "bloedbad" is gongberder en as minsken nei soks sykje, dan sille se perfoarst yn it sykfinster "Bloedbad fan ..." yntype. Persoanlik soe ik dêrom foar "bloedbad" kieze, mar it stiet jo fansels frij om in oare kar te meitsjen. Ieneach fan 'e Esk (oerlis) 7 aug 2023, 22.16 (CEST)


Oerlis:Griet Wiersma

Werom is de kreaze ôfbyld fan Gryt Wiersma, :Ofbyld:Griet Wiersma 740719206 4 mXPK.jpeg wat hjir op de eigen server fan de Fryske Wikipedy stiet, ferfongen troch in strieminne ôfbyld fan Wikipedy Commons :Ofbyld:Griet Wiersma - 2021.jpg ? FreyaSport (oerlis) 8 aug 2023, 19.34 (CEST)

Ek Griet wurdt âlder. Ik haw de foto fan de jonge Griet wer taheakke. Drewes (oerlis) 8 aug 2023, 19.48 (CEST)

:Ha de ôfbylden noch efkes omdraaid, sadat de strieminne ôfbyld net yn de ynfoboks stiet. Liket krekt as is se ûnwerkenber makke foar in opsporingsberjocht... FreyaSport (oerlis) 9 aug 2023, 09.59 (CEST)


Oerlis:Hottingastate (Pitersbierrum)

Mear en oare ynformaasje, sjoch Hottinga State te Pietersbierum Drewes (oerlis) 14 aug 2023, 17.17 (CEST)

Der wurdt oan de ynhâld fan it lemma twifele en fan dêr wurd ik hjir hinne stjoerd en fan hjir wurd ik foar mear ynformaasje wer trochstjoerd nei Hottinga State te Pietersbierum. Is it net better hjir eefkes te beskriuwen oer hokker ynformaasje der twifele wurdt en mei de fragen of antwurden dy't der op folgje by it lemma te hâlden?--RomkeHoekstra (oerlis) 14 aug 2023, 20.28 (CEST)

:.. Waarschijnlijk mag Seerp Hottinga (1498) geïdentificeerd worden met Seerp Osinga, afkomstig uit Schettens. De naam Hottinga zal hij dan aan zijn state ontleend hebben. Over de eerste bewoner hebben we pas in 1626 zekerheid, net 'De state wurdt foar it earst neamd yn 1640', ensafuorthinne. Drewes (oerlis) 14 aug 2023, 21.15 (CEST)


Oerlis:Steaten

Hoe liket dit: stannegearkomsten. Drewes (oerlis) 18 aug 2023, 17.04 (CEST)

@Drewes, Ja ik wit it, it giet wat op syn 11 en 30st. Mar haw gjin noed, sil der meikoarten mei oan 'e gong. Haw de lêste tiden wat oare dingen bûten de wikipedy oan 'e holle dy't wat wichtiger binne, mar dat is aanst gau oan 'e kant. Kneppelfreed (oerlis) 18 aug 2023, 17.41 (CEST)

@Drewes, goeie, woene jo foarstelle om dizze side om te neamen nei stannegearkomsten? Dêr soe ik gjin beswier tsjin hawwe, want dat liket my ek wol in gaadlik wurd. Gr. Kneppelfreed (oerlis) 22 aug 2023, 19.04 (CEST)

: Goeiemoarn. Nee, 'steaten' is goed. Stannegearkomst of gearkomst fan stannen is gewoan in synonym. Jo hiene Landstände letterlik oerset, mar dat is gjin Frysk (en yn it Nederlânsk kin it ek net). Drewes (oerlis) 22 aug 2023, 19.35 (CEST)

::Okee, bêst genôch. Kneppelfreed (oerlis) 23 aug 2023, 18.15 (CEST)


Oerlis:Wjelsryp

Ieneach fan 'e Esk, Kneppelfreed, FreyaSport,  Wutsje, Drewes: wit immen fan jimme wat in "dûknekkich" spitske is? Ik kin it wurd fierder net fine. RomkeHoekstra (oerlis) 19 aug 2023, 19.13 (CEST)

Zantema's Frysk Wurdboek (F-N) (1992): "dûk'nekk(er)ich, adj. & adv. Met voorovergebogen nek; -'rêgich, adj. Holruggig (van paarden). Wutsje 19 aug 2023, 19.20 (CEST)

: Ik wit net oft it wurd yn dit ferbân eins wol brûkt wurde kin. Mar wat de skriuwer der grif mei sizze woe is dat de Wjelsrypster tsjerke in tige koart lyts tuorke hat yn ferhâlding ta oare tsjerken yn dit diel fan Fryslân. Ieneach fan 'e Esk (oerlis) 19 aug 2023, 21.12 (CEST)

::Dat tink ik ek en och, as metafoar kin it fansels wol. Sjoch oars ek noch it WFT. Wutsje 20 aug 2023, 03.29 (CEST)

:::Ieneach fan 'e Esk Wutsje: Tank foar jim reaksjes, ik hie it sa stean litten en dan is dat sa bêst.--RomkeHoekstra (oerlis) 20 aug 2023, 08.14 (CEST)

:::Drewes: Mar ik sjoch no ek dat al it wurk dat ik der juster oan dien ha, justerjûn troch jo werom draaid is. It is no wer it âlde artikel mei de âlde ynfoboks, de ferâldere ynformaasje en de âlde opset. Hiene jo earne beswier tsjin of wie der oars wat?--RomkeHoekstra (oerlis) 20 aug 2023, 08.14 (CEST)
 Blinder! Ik wie fansels net fan doel om jo wurk werom te setten. Hoe't ik it hân ha wit ik net. Begjinnende ierferkalking? Ik ha it wilens in oarder makke. Drewes (oerlis) 20 aug 2023, 16.41 (CEST)

:Drewes: Klear is 't wer en tank foar it werom setten.--RomkeHoekstra (oerlis) 20 aug 2023, 20.09 (CEST)


@Drewes no't de clear der tusken út is steane de tabellen net mear by de byhearrende kaartsjes. FreyaSport (oerlis) 20 aug 2023, 21.00 (CEST)

Ha de opmaak omdraait, de groepen boppe de spylstêden setten, no steane de tabellen en kaartsjes wer njonken inoar.FreyaSport (oerlis) 21 aug 2023, 09.52 (CEST)

https://fy.wikipedia.org/wiki/Oerlis:Wrâldkampioenskip fuotbal froulju 2023


Meidogger oerlis:Wikipedea ynformaasje

Dei, jo meidochnamme is net akseptabel, want dy kin oaren yn betizing bringe, dat dy is útsletten. As jo wolle, kinne jo in oare namme oanmeitsje. Brûk dat dan a.j.w. net om bewurkingen te dwaan as niiskrekt op Pieter Stuyvesant: dêr hat dizze wiki neat oan. Groetenis, Wutsje 27 aug 2023, 02.47 (CEST)


Oerlis:Winaam

Goeie. Ik ha it niis efkes kontrolearre en fannijs fêststeld dat der op myn skerm mei de opmaak neat te rêden wie. Gjin wite flakken en gjin fuortdrukte plaatsjes. Ik wurkje op in pc en brûk de âlde side-opmaak. Ik bin benijd hokker aparaat en ynstelling jo brûke. Groetnis, Drewes (oerlis) 28 aug 2023, 16.56 (CEST)

Ik ha grif in oar skerm as jo (16:9), mar it ôfbyld dat jo tafoege wie rjochts posisjonearre. Dat kaam dus ûnder de ynfoboks telâne, dy't ek rjochts posisjonearre is. En dêrmei kin it net oars dan dat it folgjende ôfbyld (de Winamer tsjerke), dat lofts by Skiednis posisjonearre wie, nei ûnder drukt waard. Dat kaam by de ynwennertabel telâne en dêr ûntstie in wyt flak. Mei troch it fertikale formaat fan it tafoege ôfbyld rjochts sakken alle oare ôfbylden ek in stik fierder nei ûnder en om't de tekst no folle earder einige as de ôfbylden ûnstie dêr ek in soad wyt. De lêste ôfbylden 'bungelden' sa te sizzen wat ûnder it artikel. Ik soe earst de lêste  ôfbylden ferwiderje, mar ik ha it oplost troch it troch jo tafoege ôfbyld lofts te posisjonearen. In foardiel is ek dat it ôfbyld no by in passende tekst stiet. Mar yn alle gefallen hoopje ik dat jo sa tefreden binne.--RomkeHoekstra (oerlis) 28 aug 2023, 20.10 (CEST)

: Tank foar de útlis. Mar nochris, op myn byldskerm gjin grutte feroarings yn de opmaak. Allinnich it ûnderste plaatsje, 't Slotsje, wie sa'n trije sm sakke. Drewes (oerlis) 28 aug 2023, 21.37 (CEST)

:: It bin it mei jo iens dat it nochal lestich is mei al dy ferskillende formaten. Ik hie it sels bygelyks doe't ik begûn mei it setten fan ynwennertallen yn tabellen. Op in smeller skerm seach ik doe tafallich dat de troch my tafoege tabel de lay-out net yn positive sin feroare hie, mei't it in plaatsje nei ûnder drukte. Dêrom meitsje ik no de tabellen folle minder lang, sadat der gjin konflikt ûntstiet mei de rest. Op de mobyl is it somtiden ek in griis om te sjen hoe't dingen yndield binne. Ik bin no bygelyks mei Dokkum oan 'e gong, dêr stienen fuort ûnder de ynfoboks en noch foar it begjin fan 'e tekst fiif ôfbylden. Op in gewoan skerm is der dan neat oan 'e hân, mar op de mobyl krijst dan in hiel nuver begjin fan it lemma. Om soks tefoarren te kommen kinne de plaatsjes dêrom it alderbêste safolle mooglik posisjonearre wurde by de tekst, dêr't it plaatsje nei ferwiist/op slacht.--RomkeHoekstra (oerlis) 29 aug 2023, 08.06 (CEST)

Ik sil der rekken mei hâlde. Drewes (oerlis) 29 aug 2023, 17.38 (CEST)


Oerlis:Rottum (Fryslân)

Wit immen wat in 'Roansk geastlike' is? (Op de hiemside dêr't dit fan oerset is stiet: Roansch geestelijke). Kin dêr fierder neat oer fine. RomkeHoekstra (oerlis) 31 aug 2023, 10.07 (CEST)

It is in namme: Roansch of eat of immen út Roan, mar dat slacht as in tange op in baarch fansels yn dit ferbân. It kin hast net oars as it moat 'Roomsk' wêze. Drewes (oerlis) 31 aug 2023, 18.23 (CEST)

:Ik tink dat Drewes it by it rjochte ein hat. It sil grif in typflater wêze. Ieneach fan 'e Esk (oerlis) 1 sep 2023, 00.40 (CEST)

::Ik ha it wurd Roansk ferwidere. Mocht "Roansch" (Roansk) roomsk betsjutte, dan is dat wurd oerstallich om 't in geastlike yn dy funksje yn dy tiid hjir altiten roomsk wie.--RomkeHoekstra (oerlis) 1 sep 2023, 08.40 (CEST)


Oerlis:Noardwest-Meklenburch

@Ieneach fan 'e Esk, goeie. Is dêr yn it Frysk in fêste regel foar? Ik tocht dat de regel oangeande dat wat linich is en dat it Frysk faak, wat gongber yn it Nederlânsk is, folget, mar faaks haw ik it ferkeard. It makket my fierders neat út of it mei of sûnder keppelstreekj  skreaun wurdt. As we teminsten dêryn mar konsekwint binne. Gr. Kneppelfreed (oerlis) 1 sep 2023, 22.08 (CEST)
Dijkstra (1996), s. 89:
It keppelteken wurdt brûkt om:
in groepke wurden in ienheid te jaan (fb: in kop-en-pantsje);
it gebrûk fan in dielteken foar te kommen (fb: mei-inoar yn stee fan meiinoar).
It keppelteken mei ynstee fan it dielteken allinnich brûkt wurde, wanneart´t de dielen foar en efter it keppelteken ek selsstannige wurden wêze kinne. Yn sokke gefallen hat it keppelteken de foarkar boppe it dielteken.
Wutsje 1 sep 2023, 23.43 (CEST)

@Wutsje, tankewol foar de útlis. Gr. Kneppelfreed (oerlis) 2 sep 2023, 08.28 (CEST)

: Goeie. Ik wit net oft dat no in strange regel is, mar "Noardwestmeklenburch" woe my net oan. Neffens my sette je by geografyske nammen yn it Frysk in streekje tusken de wynstreek en de eigentlike namme: "Súdwest-Fryslân", "Noardeast-Fryslân" ensfh., en net "Súdwestfryslân", "Noardeastfryslân". Ik wit noch dat doe't se de namme Súdwest-Fryslân ynfierd hawwe der in lytse opskuor wie om't se it earst skriuwe woene as "Súdwest Fryslân", dus los ynstee fan mei in streekje. Dêr is de gemeente doe troch de Afûk of de FA foar op 'e fingers tikke, dat doe hawwe se in healjier of in jier nei de oprjochting fan 'e nije gemeente dochs noch in streekje oan 'e namme tafoege. Ik leau net dat de fariant "Súdwestfryslân" ea serieus yn omtinken nommen is. Mar yn it Dútsk binne se frijwat oaninoarskriuwerich, dat miskien dat it dêr hiel gewoan is. Ieneach fan 'e Esk (oerlis) 2 sep 2023, 15.35 (CEST)

::Ja it komt my tebinnen dat der in lytse "opskuor" om de namme fan Súdwest wie. Ja yn it Dútsk wurdt it allegear oaninoar fêst skreaun, lykas yn de measte oare Germaanske talen, mei útsûndering fan it Ingelsk en it Nederlânsk en dus ek it Frysk. Dus it is my no wol dúdlik. Tanke foar de útlis. Kneppelfreed (oerlis) 3 sep 2023, 09.41 (CEST)


Oerlis:Moefty

Ik freegje my sels ôf of it net mûfty wêze moat. Ha it neisjoen by  Frysker.nl en neffens dy side soe it moefti wêze moatte, dus lykas it Nederlânsk. As Frysker.nl teminsten it wurd herkend, want sa net dan jout Frysker.nl as oersetting faak itselde wurd op as wêr't in oersetting fan frege wurd. Ik ha op it stuit gjin wurdboeken by my om dat nei te gean en wit dus ek net of it wurd moefti yn 'e oare Fryske wurdboeken foarkomt. RomkeHoekstra (oerlis) 7 sep 2023, 09.27 (CEST)

Zantema (F-N en N-F) (1992) ken beide staveringsfoarmen net, de papieren ferzje fan it FHW (2008) ek net. De elektroanyske ferzje dêrfan (2016) kin ik op dit stuit net by, mar ik haw begrepen dat wat Frysker opkochelt dêrop basearre is - en dêr wurdt by my moefti no just nèt goed rekkene. Sykje yn de Ljouwerter fia Delpher en DKVT jout net ién kear mûfti, wol faak moefti, mar inkeld yn Hollânsktalige stikjes. Yn it WFT stean beide fariaasje ek al net. Wutsje 7 sep 2023, 21.17 (CEST)

: Goeie. Sûnt de lêste staveringsherfoarming fan 2015 sitte we mei de regel foar it skriuwen fan 'e û/oe-klank dat as in wurd yn it Nederlânsk mei oe stavere wurdt, it yn it Frysk ek oe wêze moat. En oarsom ek: as it wurd yn it Nederlânsk gjin oe hat, dan kriget it yn it Frysk in û. De iennichste útsûndering dêrop is wannear't de û/oe-klank folge wurdt troch in r, wat yn dit gefal net fan tapassing is. Ik sil der net wer oer útwreidzje wat ik fan dy regel fyn (dêr haw ik it al ferskillende kearen oer hân); we hawwe ús der mar by del te lizzen.

:No giet it hjirre fansels om in lienwurd út it Arabysk. Dus dan giet it om 'e fraach: wannear makket sa'n wurd diel út fan 'e Nederlânske stavering en wannear is it gewoan in Arabysk wurd dat transliterearre is nei it Latynske alfabet. Iksels hâldt yn sokke gefallen de regel oan dat it in ynboargere Nederlânsk wurd is as it yn it Groene Boekje stiet, de bekende gids fan 'e Nederlânske stavering. Moefti stiet dêr yndie yn. Dus dan jildt neffens my de boppesteande regel wêrmei't de Fryske Akademy ús yn 2015 opsadele hat. Fierders moat de wurdeinige i-klank fan 'e F.A. altyd beslist in y wêze (lykas yn "Haïty" en "Dzjibûty"), dus dan sil dat hjirre perfoarst ek moatte as it om in ynboargere wurd giet. Sa bin ik by "moefty" kommen. Ieneach fan 'e Esk (oerlis) 7 sep 2023, 22.58 (CEST)

::Hiel apart allegear, de staveringsregel fan de û/oe basearje op de skriuwwize fan in oare taal en foar i/y klank oan it ein fan in wurd wer net. Sa moatte jo dus Nederlânske wurdboeken neisjen om der efter te kommen hoe't de Fryske stavering wêze moat. Wylst ik eartiids (sa stiet my teminsten by, mar dat is al wer lang lyn) learde dat de û foar de koarte klank stie (lykas by Dzjibûty) en de oe foar de lange klank en it twalûd (lykas yn "goed"). En dan wie it leau 'k ek altiten in û yn in sletten lettergreep. Se sille dêr by de FA wol hiel lang praat en prakkeseard ha om sa'n regel te betinken en dan is it moai dat jo foar soks noch betelle wurde ek. Ik moast de stavering fan moefty eefkes witte om 't ik it wurd by it skriuwen oer Ufa tsjinkaam en sa kaam ik hjir telâne. Ik sil it dêr dus wer eefkes oanpasse, want hie dêr yntusken al mûfty (want koart en sletten) skreaun. Mar tige tank foar jim reaksje!--RomkeHoekstra (oerlis) 8 sep 2023, 08.40 (CEST)

::: Wat jo sizze, is my út it hert grepen. Dat je Nederlânske wurdboeken neisjen moatte om út te finen hoe't in wurd yn it Frysk stavere wurde moat, hoe betinke je soks. Wat jo oantins oangiet dat de û foar de koarte û-klank en sletten wurdlidden brûkt waard, dat stiet jo net mear hielendal goed by, tink ik. Want bgl. in wurd as "boek" (om yn te lêzen, net de beamsoarte) is altyd mei oe skreaun en dat is sawol in koarte û-klank as in sletten wurdlid. Ik tink dat jo de û's no betiizje mei de i/y, dêr't de y wol altyd de koarte i-klank werjout en allinne skreaun wurdt yn sletten wurdlidden (en, om in reden dy't ik nea begrepen haw, oan 'e ein fan wurden). Ieneach fan 'e Esk (oerlis) 8 sep 2023, 22.51 (CEST)

::::@RomkeHoekstra en @Ieneach fan 'e Esk, it ferskil tusken û en oe fan foar 2015 hie ik begrepen dat wurden mei oe skreaun lykas "boek", "droech", "útnoege" (de lêste twa no mei û skreaun) wie om't dy wurden yn it Aldfrysk mei in lange ò (lykas yn likernôch it Noarske "bok") útsprutsen waard. Yn it Nijfrysk waarden dy wurden doe tink ik al as û/oe útsprutsen, mar waard besletten doe't se yn de 19e iuw de Fryske stavering fêstleinen, de Nederlânske oe oernamen foar dy wurden. De wurden dy't yn it Aldfrysk as û/oe útsprutsen waarden, waarden doe gewoan mei u skreaun, lykas yn de measte talen. Mar yn it Nijfrysk waard besletten û dêrfoar te brûken, sadwaande krigen wy de û/oe sitewaasje. By de Steatestavering fan 1980 waarden de wurden foar in r ek doe tenei ek ta oe feroare. Sa waarden bygelyks "bistjûr" en "ûre" ta "bestjoer" en "oere" feroare. Yn 2015 miende de FA de stavering fannijs feroarje te moatten. Hja hiene gelyk mei de stelling dat wurden dy't stavere binne neffens regels út it Aldfrysk efterhelle wie, mar doe kamen se mei it ûnnoazele idee om nei it Nederlânsk te sjen en wurden dy't mei oe yn it Nederlânsk sa stavere binne, yn 't Frysk ek sa wêze sil, want no moatte we earst it Nederlânske wurdboek dêrby pakke. Dat slacht echt as in l*l op in drumstel (sorry foar dit wurdgebrûk, mar ik wol hjirmei oanwize hoe soad argewaasje ik dêr oan ha). Mar sa't 1each seit, hjir sille we it no ienris mei dwaan moatte. Kneppelfreed (oerlis) 8 sep 2023, 23.09 (CEST)

:::::In taal mei in grut perzintaazje oan analfabeten yn eigen taal. En dan sokke nuvere staveringsregels meitsje. Dat jout jin al te tinken. Mar jo ek betanke Kneppelfreed--RomkeHoekstra (oerlis) 9 sep 2023, 17.21 (CEST)


Oerlis:Klezmer

Dy Hollânske groepen, dêr wit ik net in soad fan, mar om my mei Di Gojim ek wol neamd wurde. ~~~ 212.203.0.54 7 sep 2023, 15.04 (CEST)


Oerlis:Peter fan Thabor

De gebruikelijke Nederlandse  naam is Peter van Thabor. Zijne kroniek gaat door tot 1527. Worp is niet de opvolger van Peter. Peter was van beroep tevens landmeter. De literatuurverwijzing is niet zoals het hoort. De heruitgave en het boek van Steensma over de kroniek worden niet genoemd. Het gebruik van rare s-jes ligt aan de uitgevers, niet aan de kroniek, is bij transcripties ook niet meer gebruikelijk. Enzovoort.Otto S. Knottnerus (oerlis) 17 sep 2023, 03.35 (CEST)

, ik haw it artikel oanpast neffens nl. Ik wit fierder ek net folle fan de bêste man ôf. Ik wit sa gau ek net wat de gebrûklike Fryske namme is. Faaks is it Piter fan Thabor of Piter fan Boalsert. Kneppelfreed (oerlis) 18 sep 2023, 08.56 (CEST)

: Neffens DBNL wie dat Petrus fan Boalsert, sa't ik it lês.  212.203.0.54

::Zoals ik al schreef, in de gangbare literatuur over de geschiedenis van Friesland heet hij vooral Peter Jacobsz. van Thabor. Zo ook in de Encyclopedie van Friesland, in de Nieuwe Encyclopedie van Friesland], in het Repertorium van geschiedschrijvers in Nederland en bij Carasso-Kok. Alleen Van der Aa noemde hem anderhalve eeuw geleden Peter van Bolsward. Otto S. Knottnerus (oerlis) 18 sep 2023, 22.09 (CEST)


Oerlis:Eastfryslân

Is dat geef Frysk? Ik soe skriuwe oer de Sirksena's, mar it koe wêze dat dat Hollânsk is. 212.203.0.54 212.203.0.54 19 sep 2023, 11.06 (CEST)


Oerlis:Njoggenjierrige Oarloch

Ik haw it part dat ik begripe koe, oanpast dat it allegear yn de doetiid kaam. Allinnich it lêste part, dêr't it hannelet oer de takomst fan de doetiid, wit ik net krekt fan hoe at it wurde moat. 212.203.0.54 212.203.0.54 20 sep 2023, 13.52 (CEST)


Oerlis:Feanstersk

Dat "regiolekt mei wat Fryske eleminten" der't yn it artikel rede fan is, dat liket hjoed de dei gewoan foar "Feensters" troch te gean. Yn in enkête dy't koarts hâlden is, waard der nei de behearsking fan it Feanstersk frege. 40% fan de Feanster respondinten joech aan dat hja it "in soad" brúkten. Dat kin noait oer disse âlde taal gean. Soenen we faaks twa ferskate artikels opstelle, Ald-Feanstersk en Nij-Feanstersk, of dy nije taal hjir wat útfieriger behannelje? Steinbach (oerlis) 23 sep 2023, 16.13 (CEST)

Jo hawwe in punt, mar foar in útfieriger behanneling moatte we wol boarnen hawwe, en dêr ûntbrekt it oan. Los dêrfan wol ik de útkomsten fan dy enkête hjir bêst even neame. Dat is gjin probleem. Ieneach fan 'e Esk (oerlis) 23 sep 2023, 16.18 (CEST)

It Feensters is dea/libbet/is in sombytaal/noch wer oars


Oerlis:Synagoge fan Snits

Wy sizze: "Snits hat sûnt de brân gjin synagoge mear." - Hokker brân? Mysha (oerlis) Mysha (oerlis) 26 sep 2023, 11.34 (CEST)


Oerlis:Tieneblommen

Ja, ik wit dat it ornaris Tieneblommen wêze soe, mar wy hawwe hast alle kearen Tieneblom. Mysha (oerlis) Mysha (oerlis) 28 sep 2023, 15.40 (CEST)

Mar it inkeltal ferwiist neffens de List fan Fryske Plantenammen fan Franke & V/d Ploeg nei in spesifike soarte tieneblom, Chamaenerion angustifolium, yn it Hollânsk it wilgenroosje. Ieneach fan 'e Esk (oerlis) 29 sep 2023, 00.24 (CEST)

Ik kin sa gau ek net fine at it Tieneblom(men)famylje wêze moat. Wêr stiet wat famylje weze moat? Mysha (oerlis)


Oerlis:Römerbrücke (Trier)

Goeie. De ferfrysking soe neffens my "Romeinebrêge" wêze moatte; "Romeinske Brêge" soe yn it Dútsk dochs grif Römische Brücke wêze? Ieneach fan 'e Esk (oerlis) 29 sep 2023, 00.30 (CEST)

As jo neffens de namme redenearje ha jo hielendal gelyk, mar yn dat gefal hie ik better de offisjele namme oanhâlde kinnen. Ik tocht juster spontaan om dochs mar foar in Fryske titel te kiezen, mar faaks is it dan dochs better om de Dútske namme te brûken. De Römerbrücke is in Romeinske brêge en dêr is der mar ien fan yn Trier, dêrom seach ik mei Romeinske brêge (Trier) gjin probleem. As jo neffens de namme redenearje soe it yn it Nederlânsk dan Romeinenbrug wêze moatte. Ik ha nyskrekt eefkes sjoen of dy namme ek foarkomt, mar yn 'e de earste google-resultaten hjir, hjir, hjir en  hjir ha se oeral keazen foar Romeinse brug. Fan my mei it werom nei Römerbrücke as jo dat leaver ha, Romeinebrêge fyn ik earlik sein net echt foar de hân lizzen.--RomkeHoekstra (oerlis) 29 sep 2023, 09.53 (CEST)

: Nee? Ik fyn Romeinebrêge no krekt wol aardich klinken. Tsja, "Romeinske brêge" is eins in omskriuwing, net in ferfrysking. As jo Romeinebrêge net brûke wolle, dan soe ik derfoar kieze om it yn it Dútsk stean te litten. Ieneach fan 'e Esk (oerlis) 30 sep 2023, 00.28 (CEST)


Kategory oerlis:Fulkaan yn Nederlân

@Ieneach fan 'e Esk: Wolle jo hjir eefkes nei sjen? Twa fan 'e fulkanen (Mount Scenery en The Quill) lizze wol yn it keninkryk, mar net yn Nederlân (ik hie jo earder al in ping-berjocht stjoerd, mar dat is jo tink troch it sin gien. RomkeHoekstra (oerlis) 30 sep 2023, 09.22 (CEST)

Dien. Ieneach fan 'e Esk (oerlis) 30 sep 2023, 09.33 (CEST)

https://fy.wikipedia.org/wiki/Kategory oerlis:Fulkaan yn Nederlân


Oerlis:Republyk Artsach

Goeie. Kinne jo dizze side eefkes by de tiid bringe, yn ferbân mei de aktuele ûntwikkelings? Ieneach fan 'e Esk (oerlis) 30 sep 2023, 10.28 (CEST)

Ik sil der eefkes mei oan  'e slach as ik mei it wrâlderfgoed fan Trier klear bin.--RomkeHoekstra (oerlis) 30 sep 2023, 10.52 (CEST)

:Bêst genôch! Ieneach fan 'e Esk (oerlis) 30 sep 2023, 11.20 (CEST)


Oerlis:Fryske Frijheid

* Wienen dy Friezen no ûnderherich oan de Kening, as net?
* Wat is der mei dy 12de iuw? Mysha (oerlis)
Mysha (oerlis) 2 okt 2023, 14.45 (CEST)

@Mysha,

* Ja de Friezen yn de snuorje fan de Fryske Frijheid wiene ûnderhearrich oan de Roomsk-dútske kening/keizer en oan nimmen oars, oars as yn oare parten fan Jeropa it gefal wie, dêr't in greve, hartoc, karfoarst of oare hear tusken yn stie.

* Ik begryp net wat jo dêr mei bedoele.

Kneppelfreed (oerlis) 2 okt 2023, 20.07 (CEST)

:lykas yn oare parten fan Jeropa it gefal wie, of krekt oars as .... Drewes (oerlis) 2 okt 2023, 20.19 (CEST)

::Ja dat moat it wêze :-) --Kneppelfreed (oerlis) 2 okt 2023, 21.53 (CEST)


Oerlis:Jonge seeklaai

. Goeie. om't it feangrûn dy't benefter de strânwâlen lei troch it ynstreamen fan it wetter begûn yn te klinken. wolle jo hawwe. Wetter docht fean net ynklinken, krekt oarsom. Ik haw altyd begrepen dat it measte fean troch de see fuortspield waard. Drewes (oerlis) 4 okt 2023, 20.56 (CEST)

@Drewes, goeie, jo moatte dit ris even lêze as jo tiid hawwe. It skynt dat de teory wat oanpast is neffens wat earder tocht waard. Kneppelfreed (oerlis) 4 okt 2023, 21.02 (CEST)


Oerlis:Silen

Troch in kyl of in swurd yn de lingterjochting fan it skip wurdt in part fan de krêft opfongen en kin yn in oare rjochting fearn wurde as foar de wyn. No bin ik gjin siler, mar neffens my soargje de kyl en it swurd allinne foar it fergrutsjen fan de stabiliteit fan in boat. Drewes (oerlis) 14 okt 2023, 20.26 (CEST)

In kyl of swurd soarget dat it skip net ferlijert, troch wearstân te jaan tsjin de druk dy't in skip fan de wyn krijt op bgl. een healwynsrak. Wie dy tsjindruk der net, dan soe it skip by de wyn del fuortsaaie. Wutsje 15 okt 2023, 10.51 (CEST)


Oerlis:Birgitta Jónsdóttir

Goeie. It stikje hat in kategory yn't read, dat. Drewes (oerlis) 15 okt 2023, 19.53 (CEST)

Goeie. Ik ha it fuortwurke. Ieneach fan 'e Esk (oerlis) 15 okt 2023, 22.42 (CEST)


Berjocht oerlis:Ynfoboks eilân

Wolle ien fan jim hjir eefkes nei sjen? Der sit wat fout, mar ik kom der net efter wat. Ik tocht juster lit mar eefkes gewurde, ik sjoch der moarn wol wer nei en miskien dat ik it dan fuort sjoch, mar dat is net sa. Yn 't foar tank! RomkeHoekstra (oerlis) 24 okt 2023, 16.46 (CEST)

It wie in lyts dinkje: Jo neamden de ynfoboks yn it stik dat op 'e artikelsiden plakt wurde moast "Universele ynfoboks eilân", mar as jo nei de titel fan dizze berjochtsside sjogge, komt dêr it wurd "universele" net foar. As de namme net persiis itselde is, kin de ynfoboks yn it artikel dizze berjochtsside net fine. Ik tink dat ik jo hjirmei neat nijs fertel, jo sille der grif oerhinne lêzen hawwe. Makket neat út, ik haw sels ek wolris soks hân. Neffens my wurket it spul no wer. Ieneach fan 'e Esk (oerlis) 25 okt 2023, 00.12 (CEST)

: Ik socht it hieltiten by de kopkes en yn 't lêst sjogge jo it net mear. Tige tank.--RomkeHoekstra (oerlis) 25 okt 2023, 08.26 (CEST)


Oerlis:Durk Wiersma

Ik tink dat Durk Wiersma fan't jier stoarn is. Drewes (oerlis) 28 okt 2023, 20.51 (CEST)


Oerlis:Slot Glücksburg

Goeie. Soe hartogelik(e) net hartochlik(e) wêze moatte? Frysker jout gjin útslútsel. Drewes (oerlis) 2 nov 2023, 17.15 (CET)

Ik koe it likemin yn it wurdboek fine. Miskien wit ,  of  dat.--RomkeHoekstra (oerlis) 2 nov 2023, 18.11 (CET)

:Op yntuysje soe ik hartochlik skriuwe. Dijkstra (1996): Foar in soad minsken is it in poepetoer de g en de ch op it krekte plak te brûken. Hy skriuwt (foar safier hjir fan belang) dat:

# oan 'e ein fan in wurd of wurdlid altyd ch stavere wurdt (fraach, beweechlik);

# útsein foar -d, -m, -n of foar -b, -j, -l, mar dat lêste dan wer

# útsein as it om in gearstalling giet; màr

# foar -b en -l wurdt somtiden ek mei -g stavere. De útspraak jout dan oan hoe't stavere wurde moat. Trilje de stimbannen, dan moat stavere wurde mei -g, trilje de stimbannen net, dan moat stavere wurde mei -ch.

:Fan dat lêste jout er dan dizze foarbylden: moog-lik, deeg-lik, daag-liks, ûntsach-lik, behaach-lik, beweech-lik.

:En no't ik dit sa opskreaun haw, reitsje ik ynienen sels ek yn 'e betizing... Wutsje 2 nov 2023, 19.14 (CET)

::Oanfolling: yn Delpher binne beide staveringswizen nearne te finen en oan it WFT hawwe jin ek al neat. Wutsje 2 nov 2023, 19.28 (CET)

:::@Wutsje, @RomkeHoekstra ik soe it oars net witte. Soe it oars hartochsk wêze, of faaks fan 'e hartoch? Bestiet dat wurd yn it Frysk wol as it letterlik oerset wurdt? Kneppelfreed (oerlis) 2 nov 2023, 22.51 (CET)

:::: Goeie. Neffens my moat it yndie "hartochlik" wêze, sa't Drewes al seit. Dat basearje ik op it feit dat yn oare wurden dy't yn it Nederlânsk de útgong -gelijk hawwe, lykas bewegelijk, yn it Frysk de -e- der tuskenút falt: "beweechlik". Dan liket it my net mear as reedlik om te ûnderstellen dat dyselde regel ek by hertogelijk fan tapassing is. Ieneach fan 'e Esk (oerlis) 3 nov 2023, 01.47 (CET)

:::::: Tank allegearre, ik ha it nyskrektsa oanpast yn hartochlik.--RomkeHoekstra (oerlis) 3 nov 2023, 07.21 (CET)


Oerlis:Fryske skuorre

Ik wit net krekt wat dy teory is dy't faaks net mear jildt, mar at dat sa is dan moat it in plak apart hawwe. Dêrfòàr komt dan wêr't wy al "wis" fan binne, en apart in stikje dêr't wy net wis fan binne, mar wat al it neamen wurdich is. Mysha (oerlis) Mysha (oerlis) 3 nov 2023, 12.55 (CET)

Goeie. Fiel jo frij en sykje it út. Drewes (oerlis) 3 nov 2023, 21.13 (CET)


Oerlis:Karelsprivileezje

Heden @Drewes, wie ik krekt mei in oanfolling dwaande, en wiene jo dêr tagelyk ek mei oan de gong. No is myn bewurking nei de filistinen. Mar ja dat koene jo ek net witte. Kneppelfreed (oerlis) 4 nov 2023, 18.04 (CET)

Goeiemoarn. Dat muoit my, mar ik lit it fierders oan jo oer. Drewes (oerlis) 4 nov 2023, 18.17 (CET)


Oerlis:Mustapha Ishak-Boushaki

Wat moatte wy mei dizze side? Drewes (oerlis) 6 nov 2023, 19.45 (CET)

Mei om my wiske wurde. Ik haw gjin nocht en hifkje de stavering, want dan moat de hiele side op 'e kop. Kneppelfreed (oerlis) 6 nov 2023, 21.26 (CET)

:Ja, goai mar fuort. Us tiid is beheind, we kinne net altyd it wurk fan oaren neirinne as se it Frysk net goed yn 'e macht hawwe. Ieneach fan 'e Esk (oerlis) 7 nov 2023, 01.00 (CET)

::Sjoch ek hjir (sykje mei Ctrl-F op wiki] deleted): op aardich wat oare wiki's is it stikje oer dizze man ek al fuortdien. Wutsje 7 nov 2023, 05.56 (CET)

::: Ik hie leaver net dat wy eat fuortsmiten, oars wurde wy hieltiid mear in atlas of reisboek.  Ik koe der dit fan meitsje (mei help fan it Sieuwsk (zea:)):

::::En wat my oanbelanget ek gewoan fuortgoaie.--RomkeHoekstra (oerlis) 7 nov 2023, 20.57 (CET)
Mustapha Ishak-Boushaki, Arabysk: مصطفى إسحاق بوسحاقي , Berbersk: Mⵓⵙⵜⴰpⵀⴰ Iⵙⵀⴰⴽ-Boⵓⵙⵀⴰⴽⵉ , (Thénia, 25 jannewaris 1967) is in Algerijnsk-Amerikaansk natuerkundige fan Berbersk komôf. As heechlearaar is er spesialisearre yn teoretyske natuerkunde en kosmology. Mysha (oerlis)

: As jo der dochs oan begjinne, soe ik sizze: wreidzje it wat fierder út. Drewes (oerlis) 7 nov 2023, 20.14 (CET)

::Ik soe earst wol efkes dizze diskusje trochlêze. Wutsje 8 nov 2023, 07.18 (CET)

::: Lykas Ieneach al seit: Us tiid is beheind. Dit is in minimaal artikel, foar as immen witte wol wa't er is. At der minsken, yn it Frysk, mear tafoegje wolle, dan meie hja harren frij fielje. Dat der oare Boushaki minsken binne op oare W: dy't dêr in probleem binne is wat oars. At wy fan it gedoch ôf wize wollle, dan moatte wy in kategoary of side Wywittedatoarengraachkeningfanfywêzewolle oanmeitsje. Dat is wat de problemen jout, net of de man min Frysk skriuwt. Mysha (oerlis)

:::: As dat sa is, dan is it gewoan in foarm fan spam. Ik leau net dat we dêr in nij berjocht foar hoege oan te meitsjen. Hoe dan ek, as Mysha graach wol dat it in stobbe wurdt mei de boppesteande tekst, dan haw ik dêr ek gjin problemen mei. My stiet it net yn 't paad. En it is yn elts gefal better Frysk as no. Ik begryp trouwens de psychology net fan sokke lju dy't artikels oer harsels yn hûnderten ferskillende talen oanmeitsje. Is dit no in symptoom fan in narsistyske persoanlikheid? Ieneach fan 'e Esk (oerlis) 8 nov 2023, 23.21 (CET)


Oerlis:Uterwaard

Achte meidoggers. Bestiet der in Fryske oantsjutting fan Ooibos? Drewes (oerlis) 10 nov 2023, 19.22 (CET)

Goejûn. Ooibos, dêr hie ik noch nea fan heard. Ik nim oan dat jo al op Frysker sjoen hawwe. As se it dêr ôfwitte litte, dan wit ik it ek net. Dan sille we it gewoan omskriuwe moatte as "rivierbosk" of "rivierwâld". Ieneach fan 'e Esk (oerlis) 10 nov 2023, 23.59 (CET)

: it WFT helpt ek al net (al fine jin yn in it ONW wol út dat ek ōstarōi (*Oosterooi, Oostergo), sūtharōi (*Zuiderooi, Zuidergo) en westarōi (*Westerooi, Westergo) mei dat ooi yn ferbân steane, kepp.). Hjoed haw ik immen dy't der ferstân fan hat frege en hy tocht ek dat hjir yn it Frysk gjin wurd foar bestiet. Rivierwâld like ús wat te wrydsk, it sil hjir meast gean om beammen en beamkes dy't in soad fan wetter hâlde, wylgen en sa. Dêr komt ornaris gjin wâld fan. Net oersette kin fansels ek. Wutsje 13 nov 2023, 04.20 (CET)

::Wâld yn 'e Fryske betsjutting giet net oer grutte swiere bosken. De Dikke Van Dale jout ek noch it synonym Moerasbos. Miskien is 'sompewâld' in mooglikheid.Lytsewâld-Augsbuert (oerlis) 13 nov 2023, 16.08 (CET)
In sompebosk is in :nl:Broekbos, dat is dochs wat oars. Net oersette kin fansels ek, dat ik lit rivierbosk(jes) stean. Drewes (oerlis) 13 nov 2023, 18.22 (CET)


Meidogger oerlis:Rylesbourne

Dear Rylesbourne. You uploaded an article to the Frisian Wikipedia today that is obviously a machine translation of an article from another Wikipedia, about the Virginia Commonwealth University. However, the text of the translation was grammatically and lexically so poor that it would have taken a rewrite of the entire article to fix it. As we are a very small Wikipedia with only a limited number of users, we just don't have the time to do that (because you are not the only one who uploads such machine translated articles). Therefore, we had to delete it. I hope you can understand our reasons for doing so. Please do not upload any other machine translated articles in the same sort of broken Frisian. If you do so despite this request, we will have to delete those, as well. Best regards, Ieneach fan 'e Esk (oerlis) 15 nov 2023, 15.33 (CET)

: Ik bin it net iens mei dyn beoardieling, marst mei dyn eigen miening ha. Rylesbourne (oerlis) 18 nov 2023, 08.30 (CET)


Oerlis:Skiednis fan Sina

Sa't ik it lês, hawwe wy no in feroaring fan de haadstêd fan it westen nei it westen.
En dat Cai Lun op in dei wier it papier yn é strjitte fûn ... Mysha (oerlis) Mysha (oerlis) 21 nov 2023, 14.44 (CET)


Oerlis:Pappegaaien fan de Alde Wrâld

Is der wier net in mear beskriuwende namme? It is net sa dat sa'n bist to in oare famylje of soks heart at immen him meinimt nei de oare kant fan de wrâld. Mysha (oerlis) Mysha (oerlis) 21 nov 2023, 16.12 (CET)

https://fy.wikipedia.org/wiki/Oerlis:Pappegaaien fan de Alde Wrâld


Oerlis:Sineesk skaken

Wy hawwe no Skaken, Sineesk skaken en Japansk skaken (alteast, dat soenen wy moarn hawwe kinne). Mar wolle wy wier dy iene soarte "Skaken" neame, en at wy dat dogge, hoe hjit gâns de famylje dan? Mysha (oerlis) 22 nov 2023, 15.47 (CET), Mysha (oerlis) 23 nov 2023, 13.54 (CET)


Oerlis:Alter Kacyzne

Goeie. Soene noch wat kategoryen taheakje wolle? Drewes (oerlis) 22 nov 2023, 18.05 (CET)

Jawis wol. It is al klear. Ieneach fan 'e Esk (oerlis) 22 nov 2023, 22.59 (CET)


Mei dat minsken tinke mear te witten oer it komôf fan bistesoarten, hawwe wy ek hieltiid mear romte nedich om it allegear beneamme te kinnen.
Bart der wat bysûnders at ik, om de ûnderskate soarten fan de Spjochtpappegaaien omfieme te kinnen, hjir yn de djipte sa'n blok tafoegje:
| head3_1  =        | item3_1 =
| head3_2  =        | item3_2 =
| head3_3  =        | item3_3 =
| head3_4  =        | item3_4 =
| head3_5  =        | item3_5 =
| head3_6  =        | item3_6 =
| head3_7  =        | item3_7 =
| head3_8  =        | item3_8 =
| head3_9  =        | item3_9 =
</blockquote> Mysha (oerlis) 23 nov 2023, 12.13 (CET)

Ja, mar dizze ynfoboks giet oer de taksonomyske yndieling boppe de taksonomyske groep dy't jo beskriuwe. Dus wêr't dy groep ûnder falt. De soarten dêr't dizze groep sels wer yn opdield is (dus de taksonomyske yndieling ûnder dizze groep) komme net yn 'e ynfoboks. Dy kin gewoan yn it artikel beskreaun wurde. Ieneach fan 'e Esk (oerlis) 23 nov 2023, 22.19 (CET)

: Grif. Ik tocht it probleem op te lossen ear't wy der tsjinoan kamen. Mar goed: By de Echte spjochtpappegaaien wol ik no graach Readboarstspjochtpappegaai oanmeitsje. Wat komt dêr yn de Ynfoboks? Mysha (oerlis)

::  Foar soarten moatte jo in oare ynfoboks hawwe: :Berjocht:Bistesoarte. Miskien is it handiger as jo even by bgl. krúsbek of kloekswan sjogge hoe't dy ynfolle wurde moat. Ieneach fan 'e Esk (oerlis) 24 nov 2023, 16.16 (CET)

::: Tank foar de útlis. Dat meidat de soarte sels der net byheart, soe it krekt noch kinne mei dy 17 taksons. Lykwols betsjut dat, dat dizze universele ynfoboks eins net universeel is. Ik kin it der grif sels net byskriuwe, mar by de útlis soe krekt dy útlis derby moatte: "Dizze boks is foar hegere taksons; foar soarten is der in ynfoboks :Berjocht:Bistesoarte". Mysha (oerlis)

:::: Dêr hawwe jo in punt, dy útlis mei der seker by. Mar it "universeel" yn namme fan 'e ynfoboks hat neat te meitsjen mei de ynformaasje dy't yn 'e ynfoboks werjûn wurdt. It slacht op it type ynfoboks, dat draait op 'e gegevens dy't er hellet út 'e universele of generike ynfoboks. It is dus gjin ynfoboks dy't op himsels stiet. As de universele/generike ynfoboks dermei ophâldt, hawwe jo ek neat mear oan dizze ynfoboks. Ieneach fan 'e Esk (oerlis) 27 nov 2023, 12.14 (CET)

De lytsfeiten meitsje it allegear grutter

https://fy.wikipedia.org/wiki/Berjocht oerlis:Universele ynfoboks bisteryk


Oerlis:Skaken

No hawwe wy "Hoewol't skaken in oantsjutting is foar in groep besibbe boerdspullen, beskriuwt dit artikel benammen it westersk skaken, in strategysk boerdspul foar twa spilers. De offisjele namme neffens de FIDE fan dit westersk skaken is it skaakspul."
Dêr is wat foar te sizzen at der mar ien soarte fan Skaken yn de Wikipedy is, mar no't der mear tûken fan dy beam opnaam wurde, wurdt "Skaken" as haadbegrip hieltiid minder dúdlik. Dêr komt noch by dat oars as wat de side seit, neffens @Swarte Kees, wat wy no hawwe hielendal net allinnich oer Skaken (spul) / Skaken (soarte) skriuwt, mar ek oer Skaken (groep) / Skaken (famylje). De side moat neffens my it stee wurden dêr't alle besibbe spullen yn neamd wurde kinne. It spultsje dêr't Euwe sa goed in wie kin neffens de FIDE dan it skaakspul wêze. Mysha (oerlis) 24 nov 2023, 14.18 (CET)


Oerlis:Toerswelfûgels

Ik wit sa gau net wat: Ik sjoch de de wearden fan de berjochten, yn stee fan de tabel. ~~ Mysha (oerlis) 27 nov 2023, 13.38 (CET)

Dan mist der ergens yn 'e tabel by in keppeling in [ of in ]. Ieneach fan 'e Esk (oerlis) 27 nov 2023, 14.09 (CET)

: Ik sjoch it: It hoecht net oan it begjin of oan 'e ein te wêzen. Tank foar de help. Mysha (oerlis)


Oerlis:Spjochtpappegaaien

Yn de Fryske Wikipedy hawwe wy gjin tûken, mar wy hawwe tuskenfamyljes, dy't fansels itselde doel tsjinne, mar mei it foardiel dat der net in fiktive ekstra laach yn de taksonomy foar nedich is. Mar immen is der al mei iens dat ik tûke fuorthelje d&êr't ik it by fersin ynfoegd hie, mar is it der ent mei iens dat ik der dan tuskenfamylje fan meistsje.
Tink der mar oer. Ik haw oare saken om myn tiid mei te fergriemen. Mysha (oerlis) Mysha (oerlis) 28 nov 2023, 15.35 (CET)

Wêr hawwe jo it oer? De tûke is yn 'e taksonomy de Fryske foarm fan it Ingelske tribe en it Nederlânske tak of tribus. Dêr is hielendal neat fiktyfs oan, it is in taksonomyske rang dy't rûnom brûkt wurdt, ek yn 'e Wikipedy (sjoch: Wiki:Wat_is_hjirmei_keppele/Tûke_(taksonomy)). "Tuskenfamylje" hie ik noch nea fan heard, hoewol't ik my al jierren yn dizze ûnderwerpen ferdjipje. Nei lang sykjen haw ik dochs in boarne fûn dy't seit dat der sokssawat bestiet: op 'e Ingelske wiktionary. Dat moat dan in tige selden brûkte taksonomyske rang wêze, want ik bin him noch nea tsjinkommen. No makket dat fierders neat út, mar wat ik sizze wol is dat tûke folle gongberder is. Je kinne it ek oan 'e útgong fan 'e wittenskiplike namme sjen: yn it bisteryk einigje tûken op -ini (lykas hjir by Micropsittini), ûnderfamyljes op -inae, famyljes op -idae en boppefamyljes op -oidea. Der kin dus gjin twifel oer bestean dat it hjir om in tûke giet. Ieneach fan 'e Esk (oerlis) 28 nov 2023, 16.32 (CET)


Oerlis:Nikolaaskatedraal (Nizjni Novgorod)

De boppeferdjipping bestiet út de tsjerke, dêr't plak is foar 3.000 minsken. Moat oars. Drewes (oerlis) 29 nov 2023, 19.30 (CET)

Wat wolle jo oars ha? In otterdokse tsjerke hat faak in boppeferdjipping. De ûnderferdjipping bestiet dan út oare romten of der is in boppe- en benedentsjerke (ek wol waarme en kâlde tsjerke > in tsjerke foar de winter en foar de simmer).--RomkeHoekstra (oerlis) 29 nov 2023, 21.46 (CET)
 Hoe liket dit? De boppeferdjipping hat plak foar 3.000 minsken. Drewes (oerlis) 30 nov 2023, 16.41 (CET)

Bêst genôch.--RomkeHoekstra (oerlis) 30 nov 2023, 18.01 (CET)


Net "Lânseigen fauna op de Kanaryske Eilannen"? RomkeHoekstra (oerlis) 6 des 2023, 18.29 (CET)

Ja, dat is sa'n gefal dat je tinke fan: wat moat ik? By lannen dogge we "yn", dus "blablabla yn Spanje", mar ek "blablabla yn de Bahama's", hoewol't dat ek "op de Bahama's" wêze kinne soe. Mar dan sitte je der wer mei dat je eltse kear neitinke moatte fan: is it by dit lân "yn" of "op"? Dus bgl. by "Kultuer yn ..." haw ik oeral mar it foarsetsel "yn" oanholden, want it is yn in lân (net op in lân), dus dan ek ek mar "yn de Bahama's" en "yn de Marshalleilannen". Dan komme je dus letter by de Kanaryske Eilannen, dy't gjin lân binne, en dan tinke je: hmm, moat ik no mei "op" begjinne? Ik haw der mar foar keazen om oeral "yn" oan te hâlden, dat makket it neffens my wat simpeler. It klinkt wat apart, dat jou ik grif ta, mar ik tink dan altyd mar dat it koart is foar "yn de autonome mienskip fan de Kanaryske Eilannen". Ieneach fan 'e Esk (oerlis) 7 des 2023, 00.32 (CET)

https://fy.wikipedia.org/wiki/Kategory oerlis:Lânseigen fauna yn de Kanaryske Eilannen


Oerlis:Keulen

Forjit my net. Groetnis. Drewes (oerlis) 9 des 2023, 17.29 (CET)


Oerlis:Spjochten

Wit immen of de Fryske namme 'Kubaanske spjocht' foar de Melanerpes uropygialis wol doocht? It fûgeltsje komt net iens foar op Kuba. Yn oare talen wurdt it fûgeltsje de Gilaspjocht neamd. RomkeHoekstra (oerlis) 26 des 2023, 18.47 (CET)

Nee, dat doocht net. Neffens my moat it gewoan de Gilaspjocht wêze (de Gila is in rivier yn Arizona & Nij-Meksiko). Ieneach fan 'e Esk (oerlis) 27 des 2023, 00.31 (CET)


Oerlis:Age Solco Miedema

Persoonlijkheden in het Koninkrijk der Nederlanden in woord en beeld befettet ynformaasje dy't oan it artikel tafoege wurde kin. Sjoerd de Bruin (overleg)  30 des 2023, 23.43 (CET)


Kategory oerlis:Reidsjonger

Ik ha te koartsichtich west, der wie al in kategory (mar dan as reidsjongerfûgel). Dizze kin wol fuortsmiten wurde. RomkeHoekstra (oerlis) 4 jan 2024, 08.36 (CET)


Goeie. Wat yn 'e frede is in foltiizjehynder? Drewes (oerlis) 8 jan 2024, 16.57 (CET)

Goeiemiddei @Drewes it Foltigehynder is dit tastel :nl:Paardvoltige. FreyaSport (oerlis) 8 jan 2024, 17.30 (CET)

https://fy.wikipedia.org/wiki/Oerlis:Gymnastyk op de Olympyske Simmerspullen 2024


Berjocht oerlis:GemeenteHarns

Sa't no binnen de gemeente Harns beskreaun wurdt, soe Almenum noch as buorskip yn de gemeente Harns ferskine. Dit is lykwols net wier. De neamde lokaasje, dêr't it buorskip Almenum komme moat, hjit sûnt 2022 Saltryp. Sjoch foar mear ynformaasje dit artikel fan Omrop Fryslân: https://www.omropfryslan.nl/fy/nijs/1144475/harns-bringt-ald-buorskip-saltryp-werom-as-ofsluting-fan-dykwurk.
Of sjoch ris op de Nederlânske Wikipedy fan Saltryp:  EHartog (oerlis) 11 jan 2024, 00.13 (CET)

@EHartog, goeie. Okee dêr wie ik net op 'e hichte. Tige tank dat jo dat even op it aljemint brocht hawwe. Dan sil dat even feroare wurde moatte. Eins mar nuver, om't Almenum altyd op de kaarten ferskynde, mar dus bestiet as buorskip dus net mear. Kneppelfreed (oerlis) 13 jan 2024, 19.10 (CET)


Berjocht oerlis:Wedstrydskema lêste 8

der stiet in flater yn it berjocht wêrtroch it berjocht twa kear heale finale toant. FreyaSport (oerlis) 16 jan 2024, 13.29 (CET)

https://fy.wikipedia.org/wiki/Berjocht oerlis:Wedstrydskema lêste 8


Meidogger oerlis:Nynke de jager

Jo binne immen dy't hjirre kaam is fanwegen it Projekt Froulju sûnder side?
Op de Projektside steane tal fan foarbylden hoe't in goed wikipedy artikel der útsjen moat.
Sjoch: Froulju sûnder side en dan ûnder it kopke foarbylden.
Mei freonlike groetnis FreyaSport (oerlis) 18 jan 2024, 13.59 (CET)

https://fy.wikipedia.org/wiki/Meidogger oerlis:Nynke de jager


Oerlis:Alix Amillion

Goeie. Net alles wat 88.66.154.223 feroarret doocht. Drewes (oerlis) 19 jan 2024, 17.26 (CET)

Tankjewol foar de warskôging. Ik sil it wat better yn 'e rekken hâlde. Ieneach fan 'e Esk (oerlis) 20 jan 2024, 02.33 (CET)


@Tiedmied, goeie. Alderearst tige tank dat jo bydrage wolle oan de Fryske wikipedy. Mar guon fan jo bewurkingen haw ik fraachtekens by en hie ik weromdraaid mar jo hawwe dy ûnderwilens wer ûngedien makke. Wêrom fine jo dt dy gjin nut hawwe sa hjir en hjir. Kinne jo dat even ferklearje? Mei freonlike groetnisse Kneppelfreed (oerlis) 20 jan 2024, 17.46 (CET)

https://fy.wikipedia.org/wiki/Berjocht oerlis:Fryslân ynwennertallen wenplakken


Oerlis:Sint-Nyk

Ik soe jimme útstelle wolle om it grutste diel oer it haadstik Van Eijsinga te ferwiderjen. Dit giet oer Sint-Nyk en net oer de Van Eijsinga's of it grtymannebestjoer fan Doanjawerstâl. Der wurdt wol faak ferwiisd nei strjitnammen en soks hat fansels wol mei it doarp te meitsjen, mar dat wurdt ek op it artikel oer de strjitnammen útlein. Neffens my soe it folstean kinne mei de opmerking dat de famylje Van Eijsinga in grutte ynfloed op de ûntwikkeling fan it doarp hie en it neamen fan 'e foarbylden dêrfan yn it stik. Fierders noch in ferwizing nei it selsstannige lemma fan 'e famylje. De rest oer de famyljebannen ensafuorthinne kin om my dan wol fuort. Graach ek eefkes jimme miening. RomkeHoekstra (oerlis) 23 jan 2024, 11.44 (CET)

Mei iens dat it stik oer de Van Eysinga's hjir wol by wei kin. Mar ik stel foar dat jo it dan fan dizze side ferpleatse nei út artikel oer Van Eysinga, dêr't jo it wat my oangiet sûnder der fierder wurk fan te meitsjen taheakje kinne oan 'e paragraaf Skiednis mei it subkopke "Van Eysinga's yn Sint-Nyk" derboppe. Dan giet de ynformaasje net ferlern en stiet it op in better plak. Ieneach fan 'e Esk (oerlis) 23 jan 2024, 14.36 (CET) --Kneppelfreed (oerlis) 23 jan 2024, 16.49 (CET)

@RomkeHoekstra Ik bin it mei @Ieneach fan 'e Esk iens dat in subkopke Van Eysinga's yn Sint-Nyk, yn it artikel oer de Van Eysingsa's in kreaze oplossing wêze sil. FreyaSport (oerlis) 23 jan 2024, 16.19 (CET)

:Danke foar jim reaksjes. Ha de tekst yn it gehiel ferhûze nei it artikel Van Eysinga en in wat koartere tekst dêr foar yn 't plak skreaun.--RomkeHoekstra (oerlis) 23 jan 2024, 20.50 (CET)


Oerlis:Van Eysinga

@RomkeHoekstra, goeie. Soe it net better wêze it ûnder it kopke skiednis as ûnderkopke te setten? Gr. Kneppelfreed (oerlis) 23 jan 2024, 22.22 (CET)

Dat fûn ik ek, dêrom haw ik it dêrhinne ferskood. Ieneach fan 'e Esk (oerlis) 23 jan 2024, 23.22 (CET)


Oerlis:Nijskoat

Under - Oars - wurdt skreaun dat Nijskoaterheide in buorskip oan de westkant fan de Rotstergaastwei is. Ik kin wol in Heidepaedsje fine, mar in buorskip sjoch ik net. Ek de Plaatsengids, dy't oars wol reedlik op 'e hichte is mei buorskippen neamt gjin Nijskoaterheid. Der mar út of stean litte? RomkeHoekstra (oerlis) 25 jan 2024, 18.33 (CET)

De sekuere Bosatlas van Fryslân jout gjin Nijskoaterheide. Drewes (oerlis) 25 jan 2024, 19.03 (CET)

:As it net yn 'e Bosatlas fan Fryslân stiet, sil it wol net (mear) bestean. Goai der mar út. Ieneach fan 'e Esk (oerlis) 25 jan 2024, 23.35 (CET)


Kategory oerlis:Mormoanske timpel

Der wie al in kategory Timpel fan de Timpel fan de Tsjerke fan Jezus Kristus fan de Hilligen fan de Lêste Dagen. RomkeHoekstra (oerlis) 29 jan 2024, 08.42 (CET)


Oerlis:Beweging fan Sonja de Vries

Yn reaksje op it boppesteande wol de Stichting 'Uit de Bron van Christus' foar it folgjende omtinken freegje.
De religieuze mienskip Stichting 'Uit de Bron van Christus' stipet it wurk fan Sonja de Vries, dy't fan Gods Ingelen de namme 'Lhyza' krigen hat. Lhyza is in ynstrumint fan Gods  Ingelen. Ingelen, benammen de Ingel Roravyanus, sprekt  troch har en sy libbet yn ús fermidden mei de Opdracht  om minsken te stimulearjen  te learen om de geboden fan de God fan alle tiden op te folgjen .
Dizze Himelske Opdracht  fynt plak ûnder Godlike ferantwurdlikens yn 'e namme fan de Kristus en stiet ûnder lieding fan Gods Ingelen. God en de Kristus tsjinjend, meie Ingelen in ierdsk minske brûke as in ynstrumint om de Boadskip fan God te bringen oan minsken op ierde.
Yn dizze tiid mei  Lhyza tsjinje as in ynstrumint fan Gods Ingelen. Dat betsjut dat se folslein oernommen is troch de Ingelen en net sels bepale kin wat de Ingelen troch har sizze en dêr dus ek net foar ferantwurdlik steld wurde kin.
De spesjale genêzingen dy't de Ingelen útfiere litte minsken sjen hoe spesjaal de krêften binne dy't út 'e Himel ynset wurde foar dizze Opdracht. Yn alle tiden hat God de minske op ierde holpen.
De grutste Godlike help kaam fan Jezus fan Nazareth. Yn 'e tiid fan Syn Libben op ierde hienen de negative krêften út de hellen safolle macht dat se minsken  dy't it goede neistribben en  posityf wêze woenen, tsjin harren wil beynfloedzje koenen. Jezus de Kristus bruts de macht fan dizze negative krêften en makke sa de wei nei de Himel foar elkenien wer frij.
God is de Skepper fan alles.
Elk minske, dus elke siel, is in fonkje  fan God. Troch in protte libbens op ierde wurdt de minske bewust fan syn dieden, wêrtroch't er geastlik groeit en earder foar it goede kiest. Nei syn lêste libben op ierde libbet  de  minske fierder yn 'e geastlike wrâld dêr't er geastlik noch fierder ûntwikkelt en noch mear leafdeskrêft  opbout.
Dizze evolúsje liedt ta syn weromkommen by  God. Dus der is gjin ivige ferdommenis!
De minske op ierde wurdt út 'e Himel begelied yn dizze ûnwikkeling.
Yn de hjoeddeiske tiden is in tige wichtich elemint fan dizze begelieding dat minsken harren bewust wurde fan de absolute lykweardigens fan froulju en manlju en dat se ek yn gefoel dêrop hannelje.
Troch de geastlike ûnwikkeling, it neifolgjen fan Jezus de Kristus, krijt de minske hieltyd mear kennis en ynsjoch en krijt er feardichheden en dêrtroch leart er  te libjen neffens de wetten fan de God fan alle tiden, wat liedt ta wolwêzen foar elkenien.
Troch it útjaan fan it blêd ‘Kontaktblad’, ynformaasjejûnen op ferskate plakken yn Fryslân, brosjueres en de webside stichtinguitdebronvanchristus.nl ferspraat de Stifting de troch de Ingelen brochte kennis oan alle minsken. Ieneach fan 'e Esk (oerlis) 30 jan 2024, 00.52 (CET)

Reaksje fan Uit de Bron van Christus op dit artikel

https://fy.wikipedia.org/wiki/Oerlis:Beweging fan Sonja de Vries


Sunny Star is in oaljetanker, Sunny Star is in plant, is ek in hynder en in koarte film en sa binne der faaks noch mear betsjuttings. Miskien eefkes tusken heakjes efter de namme dat it hjir om in (porno)aktrise giet? RomkeHoekstra (oerlis) 1 feb 2024, 17.56 (CET)

https://fy.wikipedia.org/wiki/Oerlis:Sunny Star (pornografysk aktrise)


It lemma is al ferskillende kearen troch fandalisten oanfallen. Is it mooglik om der in slot op te setten, sadat bygelyks allinne de behearders noch wat feroarje kinne? RomkeHoekstra (oerlis) 13 feb 2024, 07.57 (CET)

Ja, dat kin. En ik sjoch dat Drewes it al dien hat. Mar no kinne jo der sels ek net mear by. Der is ek in tuskenbeiden mooglikheid: "allinnich foar autobefêstige meidoggers". Dy sit yn tusken "tastien foar alle meidoggers" en "allinnich foar behearders". Ik tink dat "autobefêstige meidoggers" meidoggers binne dy't ynlogd binne ûnder in meidochnamme. Soe dat ek better wêze? Dan kinne jo der sels noch by (want neffens dizze ynformaasje binne jo in autoconfirmed user), mar anonimen kinne der dan net mear by. Ieneach fan 'e Esk (oerlis) 14 feb 2024, 01.06 (CET)

: As dat in mooglikheid is, dan is dat noch better.--RomkeHoekstra (oerlis) 14 feb 2024, 08.27 (CET)

:: Dien. Drewes (oerlis) 14 feb 2024, 12.39 (CET)

https://fy.wikipedia.org/wiki/Oerlis:Petrus- en Pauluskatedraal (Moskou)


Oerlis:Einfûgels

De Karolina-ein (Aix sponsa) wurdt hjir breidein neamd, it skaai gekskape-einen. Kloppet dat wol? RomkeHoekstra (oerlis) 22 feb 2024, 19.53 (CET)

Ik kin "breidein" nearne weromfine, útsein hjirre, mar ik fermoedzje sterk dat de namme dêr troch deselde persoan ynfierd is dy't it hjir der ek op set hat, of dat se it dêre hjirwei helle hawwe. Ik haw der sterk myn twifels by en soe it op Karolina-ein hâlde, eventueel mei de fermelding fan breidein as synonym. Oer gekskape-einen kin ik hielendal neat weromfine. Wat it uterlik fan 'e fûgels oangiet, kin ik my der wat by foarstelle ('gekskape' = Ned. zottekap). De namme 'boskeinen', dy't hjir no brûkt wurdt, is in letterlike oersetting fan 'e Ingelsk beneaming wood ducks. Ik haw gjin beswier tsjin gekskape-einen as jo dat better fine. Ieneach fan 'e Esk (oerlis) 22 feb 2024, 22.24 (CET)

: Ik hie noch nea fan it hiele wurd gekskape heart. Net dat soks wat útmakket, mar boskeinen komt my wat gewoaner oer as gekskape-einen en se sitte ek faak yn beammen. Ha it wurd breidein ferfongen troch karolina-ein en der apart by set. Tank foar jo reaksje.--RomkeHoekstra (oerlis) 22 feb 2024, 23.00 (CET)

:: Ik haw it boekje Fûgels fan Sake P. Roodbergen. Dêr stiet de Karolina-ein net yn, seach ik justerjûn. Mar nei't ik de kompjûter ôfsletten hie, siet ik der noch wat yn te sneupen. Doe lies ik it artikeltsje oer de nau besibbe mandarynein (s. 176). Dat einiget mei: "In soart dy't wol wat op de mandarynein liket, is de Karolina-ein (Carolina-eend, Aix sponsa) út Noard-Amearika." Dan sitte we dus mei de namme Karolina-ein op it goede spoar. Ieneach fan 'e Esk (oerlis) 24 feb 2024, 00.12 (CET)

Noch in fraach oer dit lemma: ik sjoch hjir yn 'e tekst dat foar dierenammen haadletters brûkt wurde (kom ik ek earne oars wol ris tsjin). Yn it Nederlânsk is de regel gjin haadletter, mar hoe is dat yn it Frysk? En ik sjoch hjir ek sinnen as '5 libbene en 1 útstoarne soarten'. Neffens my gefoel kin dat sa net en ik ha hjir en dêr al wat oanpast, mar foar de wissichheid freegje ik it dochs mar nei, om't der al in soad minsken oer it lemma gear west ha en nimmen de oanstriid hie om it te feroarjen. Dêrom twifelje ik wat of ik it sels wol by it rjochte ein ha.--RomkeHoekstra (oerlis) 25 feb 2024, 20.09 (CET)

: Ja, dy dierenammen mei haadletters bin ik der hjir op 'e Wikipedy al withoelang fuort oan it wjudzjen. Dat moat net, mar it wurdt soms dien yn dieregidsen en it is hjir blykber sa oernommen. De regel is: dierenammen allinnich mei in haadletter as it in geografyske oantsjutting is, lykas by Yndyske ein of Koromandelein. De Koromandel is in âlde beneaming foar de súdeastkust fan Yndia (en de Malabar is de súdwestkust). Dêrfoar moatte je fansels wol witte wat in geografyske namme is wat net. Ik skreau by de rûchpoathinnen fan gunnisonwaaierhin of Gunnisons waaierhin, om't ik tocht dat dy soarte nei in persoan ferneamd wie. Docht bliken dat de Gunnison in rivier yn Colorado is. Dan is it dus wol Gunnisonwaaierhin, krekt as bgl. Rynsalm, as dat in soarte wêze soe.

:Wat jo taalgefoel oangiet, hoege jo net yn noed te sitten. "5 libbene en 1 útstoarne soarten" is yndie krom taalgebrûk, grammatikaal sjoen. Dat der in soad lju oer gear west hawwe... mwâh, falt wol ta. Ik sjoch yn 'e sideskiednis dat Aliter it skreaun hat, doe hawwe der in hiel soad bots west dy't ynterwiki's taheakken doe't dat noch net fia Wikidata rûn, dêrnei haw iksels nei de kategoryen sjoen, Wutsje hat ien staveringsdinkje ferbettere, Tulp8 hat de keppelings nei betsjuttingssiden ferbettere en RuurdJorritsma is mei de taksonomyske yndieling oan 'e gong west. Ik tink dat net ien sûnt it ûntstean fan 'e side de rinnende tekst yn syn gehiel tsjin it ljocht holden hat. Fiel jo frij om 'e boel te ferbetterjen as jo dêr tiid foar en/of nocht oan hawwe. Ieneach fan 'e Esk (oerlis) 25 feb 2024, 20.35 (CET)

*skaai rinkeleinen (Bucephala) - 8 soarten wêrfan 5 útstoarn, wêrûnder:
**brildûker (Bucephala clangula)
**Yslânske brildûker (Bucephala islandica)
**rinkelein (Bucephala albeola)
Ek dit kloppet hjir net. Brildûker is net de Fryske namme foar Bucephala clangula. Yn it boekje fan Sake Roodbergen hjit de Bucephala clangula rinkelein, de namme dus dy't hjir by Bucephala albeola stiet. Dan is de Bucephala islandica de Yslânske rinkelein en de Bucephala albeola de bollekopein (of soksawat). Ik hie fanút einfûgels it lemma oer de brildûker al skreaun, mar ik feroarje dat artikel fan 'e brildûker alfêst yn rinkelein. Dy fan it skaai pas ik ek oan en mochten jo bollekopein net goed of passend fine, dat kin dat letter wol oanpast wurde. Om gjin betizing te bringen feroarje ik hjir ynearsten neat en wachtsje jo reaksje ôf.--RomkeHoekstra (oerlis) 29 feb 2024, 13.43 (CET)

Ja, dêr is in flater yn slûpt. Dat kin foarkomme mei sa'n list dêr't mar gjin ein oan kaam, dan ferlieze je op 't lêst it oersjoch. Ik stel foar om foar de albeola dan mar gewoan de namme 'buffelkopein' oan te hâlden. 'Buffel' is yn it Frysk itselde, dus der is neffens my gjin reden om dêr wat oars foar te betinken. Ieneach fan 'e Esk (oerlis) 1 mrt 2024, 00.12 (CET)


Oerlis:Dwercheinen

As ûnderfamylje binne hjir swannen en guozzen (Anserinae) tafoege. Mar neffens my is dat net sa, it giet by dwercheinen om einen, ek al liket de snaffel op in goes. Of sjoch ik dat ferkeard? RomkeHoekstra (oerlis) 24 feb 2024, 14.00 (CET)

Goed dat jo dêr even nei fernimme. Sjoch, wy sizze fan 'dwercheinen', mar eins binne dizze trije soarten nei alle gedachten nauwer besibbe oan 'e guozzen as oan 'e einen. Dêrom sprekt men yn it Ingelsk ek fan pygmy geese - pygmeeguozzen dus. Ik haw de yndieling fan 'e goeseftigen en hineftigen in jier as wat ferlyn foar mysels útskreaun doe't ik de artikels goes- en hineftigen, goeseftigen en hineftigen makke haw. Mar ik sjoch no dat der op en: wat feroare is: de dwercheinen binne by Anserinae weihelle en steane no fermeld ûnder it kopke unresolved. Der is dus blykber mank ornitologen ûndúdlikheid of ûnienichheid oer. Ik sil Anserinae dêrom hjir fuorthelje. Ieneach fan 'e Esk (oerlis) 24 feb 2024, 22.02 (CET)

: Tank foar jo reaksje!--RomkeHoekstra (oerlis) 24 feb 2024, 22.56 (CET)


Oerlis:Kaapske ein

Goeie, jo ha de Kaapske ein omneamd nei de Kaapske tsjilling en skreaune der by: Dit is in fersin, tink ik, want de Kaapske ein is in oar bist. Mar it wie gjin fersin, ik hie de fûgel mei opsetsin sa neamd. By it lemma oer de einfûgels hie ik al sjoen dat de muskusein ek Kaapske ein neamd waard, mar eins woe my dat net oan. Neffens my is de namme Kaapse eend foar de muskusein fan it Nederlânsktalige lemma oerset nei it Frysk. De fraach is dus of dat dêr wol goed is. Ik hie by it lemma einfûgels noch neat feroare, om 't ik earst de muskusein beskriuwe yn 'e hope dat ik mear dúdlikheid fine koe. Fûgelbeskerming Nederlân neamd de ein net Kaapse eend. Sovon foar safier ik yn 'e gauwichheid sjen kin likemin. Guon partikuliere Nederlânsktalige ynternetadressen neame de muskusein ek Kaapse eend, mar dy kinne dy ynformaasje ek fan it Ned. wikipedialemma wei helle ha.
De fraach is dus hoe't in Súd-Amerikaanske fûgel oan de namme Kaapske ein komt. Yn it Nederlânske lemma stiet by de skiednis oer de namme: De eerste vermelding van muskuseenden in Europa dateert van 1555 in L'Histoire de la nature des oyseaux van Pierre Belon. Hij beschrijft deze eend, met een illustratie, als 'Cane de la Guinee' ('Ana libica') (zie afbeelding 1), omdat hij veronderstelde dat ze via Noord-Afrika naar Europa was gekomen. Tot in de 18e eeuw werd deze naam gebruikt. Dêrmei wurdt net dúdlik hoe't de muskusein oan 'e namme Kaapse eend komt. Cane is gjin Cape. Ik ha de muskusein opsocht yn Illustrated Birds of North America / Jon.L. Dunn en Joanathan Alderfer, mar ek dêr wurdt de muskusein gjin cape duck of soks neamd. Ik wol net al te djip op 'e saak yngean en miskien ha jo boarnen dy't ljocht op 'e saak skine kinne en oars útwize, mar oant no ta tink ik dat de namme Kaapse eend foar de muskusein (en dus ek it neamen fan Kaapske ein op it Fryske lemma oer einfûgels) op in fersin werom giet. RomkeHoekstra (oerlis) 27 feb 2024, 19.32 (CET)

Oeps. Ik hie der net nei sjoen wêr't it ferspriedingsgebiet fan 'e fûgel wie. Ik gie derfan út dat de Nederlânsktalige namme(n) yn prinsipe goed wie(ne). Ik begryp no wêrom't jo de muskusein gjin Kaapske ein neame wolle. Ik bin it mei jo ien dat dy namme foar in fûgel út Súd-Amearika nuver is en wol fuorthelle wurde kin omreden fan twifel. Wat ik (noch) net begryp, is wêrom't jo de Kaapske tsjilling dan de Kaapske ein neame woene, want dat liket my freegjen om betizing by de lêzers. Ieneach fan 'e Esk (oerlis) 28 feb 2024, 00.01 (CET)

: It is in oersetting fanút it Dútsk, dêr wurdt de fûgel Kapente neamd en dêr wurdt yn 'e boarne ek nei ferwiisd. De soarte is yndield by de einfûgels en by it brede publyk is de namme 'ein' tink bekend genôch. Troch de ferwizing nei de boarne wit de lêzer wêr 't de ynformaasje weikomt en sa slút alles op inoar oan. Ik wyt net wêr't dan de betizing ûnstean kin. Dat se yn it Nederlânsk keazen ha foar taling liket my mei it wûnderike ferhaal hjirboppe wol begryplik, oars soene se dêr ommers twa ferskillende soarten Kaapse eenden ha. Tsjillings binne yn feite lytse einen, in tsjilling is wol in ein, mar in ein is net altiten in tsjilling. De Kaapske ein is like grut as de bekende túfein en dêrom like my de namme 'ein' wol hiel feilich. Dat meiïnoar wie de reden dat ik foar 'ein' keazen ha. --RomkeHoekstra (oerlis) 28 feb 2024, 09.41 (CET)

:: No, de betizing ûntstiet neffens my omdat in hiel soad Friezen Nederlânsktalige fûgelnammen brûke, fral foar fûgels dy't minder bekend binne. As jo dizze fûgel wer Kaapske ein neame wolle, gean jo gong, mar ik fyn wol dat jo dan yn it artikel opnimme moatte dat yn it Nederlânsk de muskusein in Kaapske ein is en dat it hjir om in hiel oare fûgel giet dy't yn it Ned. Kaapske taling neamd wurdt. Ieneach fan 'e Esk (oerlis) 28 feb 2024, 23.59 (CET)

::: Jo ha gelyk dat in hiel soad Friezen Nederlânsktalige fûgelnammen brûke. Dat jildt spitigernôch benammen foar hiele bekende fûgels, wêrfan't de nammen út de sprektaal ferdwine. Ik hoech by ús op it doarp oan 'e measten bygelyks net mear te freegjen wat in tsjirk is, want dy namme kinne de measten net. Dus kin yn sokke gefallen der betizing wêze as de âlde nammen yn 'e skriuwtaal noch wol brûkt wurde. Oer folslein ûnbekende fûgels, lykas dizze ein, wurdt allinne mar lêzen en as der betizing ûnstiet, dan is dy hiel beheind en boppedat wurde der nei boarnen ferwiisd dy't de betizing weinimme kinne. Ien dy't hjir oer fûgels lêst, wit dat Fryske fûgelnammen oars binne as de Nederlânske. Ik fyn it dus net nedich om yn in Frysktalich lemma, dy't ek nochris nei in Dútske boarne ferwiist, op te nimmen hoe't se de fûgel op it Nederlânske lemma neame en al hielendal net as dy nammen (Kaapse eend en Barbarie-eend foar de muskusein) hielendal net gongber binne en op offisjele Ned. siden (Sovon/Waarneming.nl/Vogelbescherming Nederland) net foarkomme. Mar as jo dat graach wolle, dan doch ik dat. Ik soe it wol moai fine as jo yn in gefal as dit tenei earst eefkes oerlizze. Lykas wy by al by de einfûgels sjoen ha, nimme wy somtiden flaters oer fan it Nederlânske lemma, dêr't beslist ek net alles perfekt is. Justerjûn noch seach ik by de beskriuwing fan de brildûker op it Ned. lemma dat de jerk in blauswarte kop hat, wylst dêrnjonken dan wer in plaatsje stiet fan in brildûker mei in griene kop. Soks kin ek betizing oproppe, mar wat my oanbelanget bliuwt dy betizing op it plak, dêr't de betizing makke wurdt en hoege wy ús dêr fierder neat fan oan te lûken.--RomkeHoekstra (oerlis) 29 feb 2024, 10.07 (CET)

:::: No, dat lêste fyn ik dan wer in bytsje koart troch de bocht. Mar ik sil it wol eefkes foarinoar meitsje, dan hawwe jo der fierders gjin wurk fan. Wat it oerlis oangiet, as ik tocht hie dat der wat te oerlizzen foel, dan hie ik dat ek grif dien, mar ik ferkearde yn 'e (misse, bliek letter) ûnderstelling dat jo op basis fan 'e âlde list yn it artikel einfûgels, dy't smoarfol flaters siet, de fûgel by fersin in ferkearde namme jûn hiene. It liek my net mear as normaal om jo eefkes in helpende hân te bieden troch dat fersin rjocht te setten. Ieneach fan 'e Esk (oerlis) 29 feb 2024, 23.57 (CET)


Berjocht oerlis:Ynfoboks hûneras

Goeiemiddei, @Ieneach fan 'e Esk
Soe
*| head1_4  = FCI-nû.          | item1_4 =
feroare wurde kinne yn:
*| head1_4  = FCI-nû.          | item1_4 =
en de namme fan dizze ynfoboks feroare wurde kinne, fan Berjocht:Hûneras nei Berjocht:Ynfoboks hûneras.
Groetnis FreyaSport (oerlis) 12 mrt 2024, 12.41 (CET)

Goeie. Gjin probleem. Ik haw it dien. Ieneach fan 'e Esk (oerlis) 13 mrt 2024, 03.20 (CET)


Oerlis:Hauwert

[boarne nedich] Drewes (oerlis) 12 mrt 2024, 19.46 (CET)


Oerlis:Hanna (profetesse)

Goeie. Hoe komme jo by de namme 'Hanna'? Wurdt se soms sa neamd yn 'e roomske Bibel? Want ik bin kristlik (NHK) grutbrocht en ik ken har útslutend as Anna. Sa wurdt se ek neamd yn 'e Nije Fryske Bibeloersetting. 'Hanna' komt my hiel ûnbekend foar en ik tocht earst dat it artikel oer de mem fan 'e profeet Samuël gie, want dat is foar my de iennichste Hanna yn 'e Bibel. Ieneach fan 'e Esk (oerlis) 15 mrt 2024, 15.22 (CET)

Goeie, ja sorry, by ús is it Hanna. Ik ha ek ek noch in boek mei alle Bibelske nammen en dêr stiet hja ek yn as Hanna. De namme Anna ha'k der fansels wol by set en der is ek in trochferwizing makke.--RomkeHoekstra (oerlis) 15 mrt 2024, 22.15 (CET)


Oerlis:Winterpaleis

Goeie @RomkeHoekstra, soene jo de boarnen dêr even by neame wolle. Alfêst tige tank. Gr. Kneppelfreed (oerlis) 16 mrt 2024, 19.09 (CET)


Goeie. It beskilderjen fan it ynterieur mei in bibelske ensyklopedy begryp ik net. Gr. Drewes (oerlis) 21 mrt 2024, 18.59 (CET)

Ik ha de tekst yntusken wat oanpast.--RomkeHoekstra (oerlis) 21 mrt 2024, 19.32 (CET)

https://fy.wikipedia.org/wiki/Oerlis:Jehannes de Dopertsjerke (Jaroslavl)


Meidogger oerlis:Jokkelburd

Goeie Jokkelburd. It is moai dat jo oan de Wikipedy bydrage wolle. Nije meiwurkers binne altyd wolkom. It is lykwols sa dat jo stikjes net oan de easken fan ensyklopedysk artikel foldogge. Sjoch de krityk:
*Maraton fan New York: te summier en foar it meastepart in neatsizzend sitaat.
*List fan Romeinske steatshaden: stiet grôtfol mei mei ûnoerset Nederlânsk. Ek de Romeinske nammen moatte oerset wurde nei it Frysk, want dat is hjir op 'e Wikpedy no ienris wizânsje. Ik haw it berjocht "Wurk" derboppe set, want ik hoopje dat de skriuwer der noch mei oan 'e gong is.
* Charlestown: te summier. Drewes (oerlis) 23 mrt 2024, 15.56 (CET)
* Singer-songwriter: te summier en heal Frysk. Drewes (oerlis) 23 mrt 2024, 19.00 (CET)
Ik hoopje dat jo dêr jo foardiel mei dwaan kinne. Groetnis, Drewes (oerlis) 23 mrt 2024, 17.12 (CET)


Oerlis:Sotsji

Moat it net Sotsji wêze? RomkeHoekstra (oerlis) 28 mrt 2024, 21.51 (CET)

Ja, dêr hawwe jo in punt. Ik wit net wat de oaren derfan fine, mar om my mei it wol omneamd wurde. Ieneach fan 'e Esk (oerlis) 28 mrt 2024, 22.06 (CET)

:Ik neam it mar om. Ik kom it fan mysels ek noch wol ris tsjin dat ik yn it begjin de 'и' as in y transliterearre en ferbetterje dat no. Mochten der arguminten wêze om yn it gefal fan Sotsji in útsûndering te meitsjen, dan kin it altiten werom draaid wurde.--RomkeHoekstra (oerlis) 29 mrt 2024, 08.26 (CET)


Oerlis:Jildau Broekens

Meidoggers, wat moatte we mei dizze side? Drewes (oerlis) 4 apr 2024, 18.47 (CEST)

@Drewes Freegje my ôf wat dizze frou behalve leuk op in plaatsje stean prestearre hat en betsjut foar Fryslân. Om my fuort der mei, Der stiet in hiele list oan Froulju sûnder side lit se dêr immen út kieze. FreyaSport (oerlis) 4 apr 2024, 19.07 (CEST)


Oerlis:Moä-nalo's

Ha jo de nammen fan 'e dielen fan in fûgelskelet ek earne yn in boek of sa? Ik koe ferskillende nammen fan it skelet net fine en fan it boekje fan Sake Roodhuizen waard ik ek net wizer. De einebok is neffens it wurdboek it borstbeen fan in ein, mar of de ravebonke (Coracoid) wol geef Frysk is, gjin idee. De foarkebonke is gewoan letterlik oerset want dy koe ik ek net fine, piipbonke en speakbonke stiene dêr foaroer wol wer yn 't wurdboek. RomkeHoekstra (oerlis) 12 apr 2024, 12.32 (CEST)

Nee, Romke, dêr kin ik jo net mei helpe. Ik freegje my trouwens ôf oft der foar al soksoarte dingen wol Fryske nammen besteane; wittenskiplike teksten oer ornitology wurde ornaris ommers net yn it Frysk skreaun. As ik soks sels oersette moast en it stie net yn it wurdboek, dan soe ik de korrespondearjende term yn it Nederlânsk oersette. As dat problematysk wie, soe ik ris sjen nei de betsjutting fan 'e Latynske namme. It kin fansels skoan wêze dat it ek dan noch behelpen bliuwt. As jo der fierder yn dûke wolle, soene jo ris in e-mailtsje stjoere kinne nei de Fryske Akademy en hearre oft dy der nammen foar betocht hawwe. Ieneach fan 'e Esk (oerlis) 13 apr 2024, 20.50 (CEST)

:Danke foar jo reaksje. Ik sil ris sjen of ik wat by de Fryske Akademy krije kin. Dan kom ik der wol wer op werom.--RomkeHoekstra (oerlis) 15 apr 2024, 21.19 (CEST)


Oerlis:Tonger (god)

Aldfrysk tonger of thuner = 'donder'.. De form Tonger is neffens my in útfining fan de Romantyk. De namme komt net foar yn it Leksikon fan Halbertsma. Ek de rjochtekstremist Douwe Kalma is in tige minne boarne. Wat seit Jan de Vries, Religionsgeschichte?Otto S. Knottnerus (oerlis) 15 apr 2024, 14.09 (CEST)


Oerlis:Moskeftigen

By wikipedy wurdt foar de namme Passeriformes de Fryske namme moskeftigen brûkt. Ik wit net wêr't dat wei komt, mar kloppet dat wol? Soene de passeriformes net de sjongfûgels wêze moatte? RomkeHoekstra (oerlis) 16 apr 2024, 14.32 (CEST)

Neffens my kloppet it sa't it hjir op 'e Wikipedy dien is. Safier't ik wit binne de Passeriformes de moskeftigen, wylst de sjongfûgels in legere groep foarmje, it ûnderskift fan 'e Passeri of Oscines. Dat lêste komt oerien mei it Ingelsk, Dútsk en Frânsk, dêr't de Passeri ek songbirds/Singvögel/oiseaux-chanteurs neamd wurde (sjoch :en:Songbird, :de:Singvögel, :fr:Passeri). Wêrom't it Nederlânsk dan de namme zangvogels oan Passeriformes jout, is my in riedsel. Ieneach fan 'e Esk (oerlis) 17 apr 2024, 02.50 (CEST)


Oerlis:Kimia Kamvari

Goeie. Ik wit net hokker nasjonaliteit sy offisjeel hat. Drewes (oerlis) 17 apr 2024, 17.50 (CEST)

Ik ek net, der stie sawol Dútsk as Iraansk dat ik ha der beide nasjonaliteiten mar del set, yn elts gefal net Spaansk, dat dy kategory moat der noch ûnder wei. FreyaSport (oerlis) 17 apr 2024, 18.28 (CEST)

This artist is called Kimia Kamvari, with an m. Thanks! Theklan (oerlis) 18 apr 2024, 11.11 (CEST)


Oerlis:Landkreis Friesland

Kreas, om de krekte namme op te nimmen. Binne der mear lemmas dêr't wy de krekte namme fan tafoegje moatte? Mysha (oerlis) Mysha (oerlis) 18 apr 2024, 15.47 (CEST)


Oerlis:Hardenberg (gemeente)

Wy hawwe in oanpassing dat der in plak fuort is. Mar wat is der dan bart; is der yn de jierren sechtich in bom op smiten? At de grûn fan de feroaring alinnich is dat der wat ferdwûn is, dan ferlieze wy ynformaasje at wy de namme fuorthelje. Yn stee dêrfan soenen wy earne oars op de side opnimme moatte wat der ea wie, mar no net mear. Mysha (oerlis) Mysha (oerlis) 22 apr 2024, 10.21 (CEST)

It doarp Heemse is yn 1966 opslokt troch de stêd Hardenberg, It doarp hat ek gjin kombuorden mear. Ik ha it doarp opnaam yn de navigaasje ûnderoan de side ûnder it kopke "eardere doarpen en buorskippen". FreyaSport (oerlis) 22 apr 2024, 11.29 (CEST)

: Tankewol. Ekskús foar it mearwurk; it wie my oerdwers troch de kiel kaam. (De titel giet oer in boek fan Douglas Adams. Der is in lyts stikje oerset yn it Frysk, mar ik wit net mear wêr at it stie.) Mysha (oerlis)


Oerlis:Peter de Grutte

Yn 1698 besocht Peter Wenen. Op p. 119-120 draagt tsaar Piter yn Frysk kostúm?
https://ia804701.us.archive.org/9/items/historypetergre00gordgoog/historypetergre00gordgoog.pdf Taksen (oerlis) 26 apr 2024, 13.47 (CEST)


Oerlis:Almelo

@Kneppelfreed, It liket der op dat it ynwennertal en oerflakte fan de stêd Almelo op ien bulte goait is mei de gemeente Almelo, wylst de gemeente Almelo grutter is as alline de stêd Almelo. En de stêd Almelo nea likfolle ynwenners ha kin as de gemeente, dat soe betsjutte dat der nimmen yn de doarpen Aadorp, Bornerbroek en Mariaparochie wenje. Datselde jild foar de Oerflakte de oerflakte fan de gemeente is grutter dan de stêd. FreyaSport (oerlis) 5 mai 2024, 10.44 (CEST)

Goeie, @FreyaSport, ik hie dy gegevens fan Alle Cijfers fan "Woonplaats Almere". Op dy webside sizze se dat se de gegevens fan it CBS hawwe. Nei alle gedacten hawwe se de ynwenners fan de hiele gemeente ûnder it wenplak beflapt. Ik haw op de CBS side sjoen en dêr de wiken fan Almelo byinoar optelt sûnder Aadorp en Bornerbroek. Mariaparochie stie dêr net yn. Dat falt faaks neffens it CBS ûnder ien fan de buerten fan wenplak Almelo. En even oer it CBS, dy brûkt gauris oare yndielings as de gemeenten sels. By Ljouwert bygelyks falt de buert Blitsaerd, dy't part fan it wenplak Ljouwert is, ûnder de wyk Dokkumer Ie e.o. dêr't ek de doarpen Lekkum, Miedeum en Snakkerbuorren ûnder falt. En de doarpen Himpens en Tearns falle dan wer ûnder de wyk Suderbuorren, wylst dat noch aparte doarpen binne, mar folslein troch Ljouwert omjûn binne. As we de ynwenners fan de wenplakken sekuer hawwe wolle, dan moat dêr dus rekkening mei holden wurde. Gr. Kneppelfreed (oerlis) 5 mai 2024, 22.17 (CEST)


Tema oerlis:Fryske sport

De Iishal Ljouwert is der al net mear dêr is no de Alvestêdehal foar yn it plak kaam, en Cambuur ferhúzet dizze simmer fan it Cambuurstadion nei it Kooi Stadion!
Mar ik ha gjin rjochten dizze side oan te passen dat as immen oars dit efkes dwaan kin. FreyaSport (oerlis) 11 mai 2024, 12.23 (CEST)

Goeie. Net dat ik net even hantlangje wol, mar jo witte sels it bêste wat der oanpast wurde moat. Dan is it it simpelst om even de befeiliging te feroarjen. Ik haw it no fan "allinnich behearders" werombrocht nei "allinnich autobefêstige meidoggers". Neffens my moatte jo der no by kinne. Mocht dat ûnferhoopt net sa wêze, jou dan noch mar even in gil, dan helje ik de befeiliging wol hielendal fuort. Ieneach fan 'e Esk (oerlis) 11 mai 2024, 16.44 (CEST)

:@Ieneach fan 'e Esk Tige tank, it is oanpast. FreyaSport (oerlis) 11 mai 2024, 16.55 (CEST)